title: Salainen lainsäädäntö

text: Oikeuslähteen käyttö voi vinoutua, jos lehdistötiedote tarjotaan saataville paljon ennen päätöksen tai sen tiivistelmän käyttöön antamista. Lehdistötiedotteet eivät luo oikeutta, vaan ne ainoastaan hahmottelevat oikeuden olemusta. Tällaisia ongelmia saattaa ilmetä etenkin viranomaisten päätösviestinnässä.


title: Lucas Belvaux

text: Lucas Belvaux (s. 14. marraskuuta 1961 Namur, Belgia) on belgialainen elokuvaohjaaja.


title: Lucas Belvaux

text: Belvaux on tehnyt elokuvatrilogian "Cavale" (jännitys, 2002), "Un Couple Èpatant" (komedia, 2002), ja "Après la vie" (melodraama, 2002). Esittämällä trilogian osissa samat tapahtumat kolmesta eri näkökulmasta hän pyrkii eri lajityyppien avulla hahmottamaan elokuvan olemusta.


title: Lucas Belvaux

text: Belvaux'lla on tekeillä elokuva "Rapt" ranskalaisen paronin ja yritysjohtajan Édouard-Jean Empainin kidnappauksesta vuonna 1978.


title: Lucas Belvaux

text: Belvaux'n veli oli ohjaaja Rémy Belvaux. Hänen toinen veljensä Bruno Belvaux on kirjailija.


title: Olavi Veenkivi

text: Arvi Pirttiperä, kirjailijanimi Olavi Veenkivi (21. toukokuuta 1902 Nivala – 20. maaliskuuta 1970 Kemi) oli suomalainen työmies ja kirjailija.


title: Olavi Veenkivi

text: Pirttiperän vanhemmat olivat talollinen Juho Pirttiperä ja Emma Maria Pylkkö. Hän osallistui jo 15-vuotiaana Suomen sisällissotaan taistellen valkoisten joukoissa Tampereella, Kämärässä ja Viipurissa. Pirttiperä osallistui myös Viron vapaussotaan. Sodan jälkeen hän muutti 1923 Kemin maalaiskuntaan.


title: Olavi Veenkivi

text: Pirttiperän pääteos on vuonna 1938 ilmestynyt romaani "Köyhän lapsen isänmaa", jonka päähenkilönä olleen köyhän nivalalaisen torpanpojan vaiheet perustuivat pitkälti hänen omiin elämänvaiheisiinsa. Pirttiperä kirjoitti myös omalla nimellään runoja, joita hän julkaisi lehdissä sekä omakustanteena.


title: Nautintaniitty

text: Nautintaniitty on aiemmin käytetty nimitys puuttomasta, ruohoa kasvavasta maa-alueesta, joka ennen isojakoa kuului maatilaan, mutta jota isojaossa ei otettu mukaan talon tiluksiin. Isojaossa nautintaniitty jätettiin hallintaoikeuden perusteella tilaan kuuluvaksi joko määräajaksi tai siihen saakka, kun valtio katsoi tarvitsevansa aluetta muuhun tarkoitukseen. Niitty kuului valtiolle ja se sijaitsi tavallisesti valtion maiden keskellä. Maa-alueen oli raivannut niityksi torppari ja se saattoi sijaita kaukanakin hänen asunnostaan. Kun torppa muodostettiin itsenäiseksi asutustilaksi, torppa sai määrävuodet korjata niityn sadon.


title: Nautintaniitty

text: Nautintaniitty-nimitystä käytettiin myös Tornionjoen saarissa olleista niityistä, joiden nautintaoikeus järjestettiin Haminan rauhan jälkeen. Tällöin suomalaiset saivat pysyvän hallintaoikeuden 37 Ruotsille kuuluvaan saaren tiluksiin ja ruotsalaiset 15 Suomelle kuuluvan saaren tiluksiin.


title: Uiva patteri

text: Uiva patteri on aiemmin käytössä ollut voimakkaalla tykkiryhmällä (patterilla) aseistettu laiva, lautta tai muu alus. Uivan patterin tehtävänä oli tulittaa meren puolelta rannikkolinnoitteita. Alankomaiden vapaussodassa 1500- ja 1600-luvulla uivien patterien alustoina käytettiin vanhojen alusten runkoja. Uivat patterit korvattiin matalilla tykkiveneillä 1800-luvun alkupuolella, ja vuodesta 1853 lähtien alettiin käyttää panssarilaivoja.


title: Riku Sarkola

text: Riku Jalmari Sarkola (24. maaliskuuta 1910 Helsinki – 8. heinäkuuta 1970) oli suomalainen kirjailija ja runoilija.


title: Riku Sarkola

text: Sarkolan vanhemmat olivat maanmittari Jalmari Sarkola ja Tyyne Maria Liukkonen. Sarkola oli naimisissa kaksi kertaa; hänen ensimmäinen puolisonsa 1938–1948 oli puhelinvirkailija Elsa Linnea Sjöblom ja toinen vuodesta 1950 Eine Maria Alanko. Sarkolalla oli kolme lasta ensimmäisestä avioliitosta; yksi heistä on näyttelijä ja teatterinjohtaja Asko Sarkola. Hän pääsi 1926 keskikoulusta ja toimi sitten Tietoteos Oy:n kustannusvirkailijana 1933–1937, "Sotainvaliidi"-lehden toimitussihteerinä 1946–1952 sekä toimittajana "Valojuova"-lehdessä 1945–1946 ja "Finlandia-kuvassa" 1947–1948.


title: Riku Sarkola

text: Sarkolan parhaimpina teoksina pidetään kolmea 1930-luvulla ilmestynyttä romaania, "Tanssiaisten jälkeen" (1931), "Mies, joka rakasti elämää" (1937) ja "Mitään ei voi salata" (1938). Viimeksi Sarkola julkaisi 1960 selvityksen säveltäjä Toivo Kuulan viimeisistä vaiheista Viipurin seurahuoneella 1918.


title: Radeon X1000 -sarja

text: Radeon X1000 -sarja on syksyn 2005 aikana markkinoille lanseerattu näytönohjainsarja. Näytönohjainsarjan R520 grafiikkapiirissä oli virhe jonka vuoksi näytönohjaimen käyttöjännitettä ei voinut nostaa.


title: Radeon X1000 -sarja

text: X1000 näytönohjainsarja oli uusiksi suunniteltu näytönohjainohjainperhe. Näytönohjainsarjan myötä ATI siirtyi käyttämään 90 nm valmistusprosessia. Kapea valmistustekniikka mahdollisti edeltäjiään kehittyneemmän arkkitehtuurin. Uusina ominaisuuksina olivat säikeistävä työnjakoprosessori sekä täysin ohjelmoitava muistiohjain. Myös muistiarkkitehtuuri oli uusittu. Säikeistävä työnjakoprosessori toi parannuksia näytönohjaimen toimintaan pitäen huolen pikseliliukuhihnojen työllistämisestä optimaalisesti. Näytönohjaimen prosessori jakaa datan säikeisiin joille se määrittelee prioriteetin ja syöttää sen pikseliliukuhihnalle siten että liukuhihna on jatkuvasti täysin työllistettynä. Ohjelmoitava muistiohjain mahdollisti näytönohjaimen toiminnallisuuden muokkaamisen ajuripäivityksin. Muistiohjaimen rakenne koki muutoksia muistipiirien ja muistiohjaimien välissä olevilla kehäväylillä jotka vähensivät tiedon ruuhkautumista. Muutoksen myötä muistipiirien ja muistiväylän välille tuli nopea datakanava suurille tietomäärille.


title: Radeon X1000 -sarja

text: X1800 julkaistiin lokakuussa 2005. RV520 koodinimellinen grafiikkapiiri valmistettiin 90 nm valmistusprosessilla. Näytönohjaimessa oli 16 renderöintiliukuhihnaa. Määrä oli sama kuin edeltävän sukupolven R420 grafiikkapiirissä. Arkkitehtuurissa ei ollut radikaaleja muutoksia Suurin muutos oli neljä neljän renderöintiyksikön ryhmittymän tahdittama Ultra threaded dispatch suoritin ja uusiksi suunniteltu muistiohjain. Näytönohjaimet tukevat myös Shader Model 3.0 tuen. Näytönohjainsarjan julkaisun yhteydessä ATI esitteli uuden AVIVO konseptin. AVIVO konsepti tukee rautapohjaista H.264-purkua.


title: Radeon X1000 -sarja

text: Ultra-Threaded Dispatch -suoritin pyrkii parantamaan renderöintiyksiköiden hyötysuhdetta. Ultra-Threaded Dispatch suoritin kykenee pilkkomaan renderöintitehtävät erillisiksi säikeiksi jotka ovat 16 pikselin kokoisia. Näin neljän renderöintiyksikön kokonaisuus kykenee seuraamaan ja käsittelemään 128 säiettä. R520 näytönohjain kykenee käsittelemään kaikkiaan 512 säiettä. Mikäli jokin renderöintiyksikkö saa tehtävän valmiiksi ja siirtyy lepotilaan, renderöintiyksiköiden suoritin pyrkii työllistämään sen uudelleen. X1000 sarjan näytönohjaimista puuttuu eräs SM 3.0 ominaisuus. X1000 sarjan näytönohjaimessa verteksiyksikkö ei kykene lukemaan tekstuurimuistia. ATIn mukaan puute kyetään kiertämään. X1000 sarjan näytönohjaimien muistiohjain tukee GDDR3 ja GDDR4 muisteja. Muistiohjaimen keskellä on logiikkaa kiertävät 256 bittiä leveät luku ja kirjoitusväylät. Luku ja kirjoitusväylät toimivat samalla kellotaajuudella kuin näytönohjaimen muisti. Väylissä tieto kulkee vastakkaisiin suuntiin jotta latenssiajat olisivat minimaalisia. Muistiväylä kykenee myös priorisoimaan muistihakuja. Ohjain suunniteltiin siten että fyysisessä toteutuksessä logistiikkayksikköön ei tarvitse kytkeä tolkutonta johtomäärää muistiväylä nimittäin kiertää logiikkayksikön reunoilla. R4xxx arkkitehtuuriin verraten R520 näytönohjaimesta lähtee kahdeksan 32 bittistä muistikanavaa jokaiselle muistipiirille. ATIn mukaan ratkaisulla on saavutettu parannusta satunnais muistihauissa.


title: Radeon X1000 -sarja

text: R520 grafiikkapiiri on pinta alaltaan 288 mm2 ja sisältää 321 milj transistoria. Näytönohjaimen ytimen ympärillä on shim suoja joka pyrkii ehkäisemään grafiikkapiirin murkkien murtumista.


title: Radeon X1000 -sarja

text: Tammikuussa 2006 ATI julkaisi R580 koodinimellisen Radeon X1900 näytönohjaimen. Merkittävimpänä uudistuksena pikselivarjostinyksiköiden määrä nousi saman sukupolven edellisestä huippukortista X1800 näytönohjaimen 16 kappaleesta 48 kappaleeseen. Rasterointi ja teksturointiyksiköiden määrä säilyi X1800 sarjan näytönohjainten tavoin 16 kappaleessa. Näytönohjaimen myötä ATI osoitti että teksturointi, rasterointi ja pikselinvarjostinyksiköiden määrä ei ole toisiinsa sidoksissa. Käytännössä ratkaisu tarkoitti sitä että prosessoitavalle pikselille kyetään suorittamaan kolme varjostinoperaastioa. Renderöitävien pikselien lukumäärä pysyy kuitenkin ennallaan.


title: Radeon X1000 -sarja

text: ATI selitti ratkaisuaan kertoen arkkitehtuurin taustalla olevan trendin jossa varjostinohjelmien sisältö tulee muuttumaan matematiikkaoperaatiopainotteiseksi. ATIn mukaan tekstuurioperaatioiden suhteellisen määrän kasvattaminen ei ole mielekästä. Tämä on täysin ymmärrettävää sillä muistista tapahtuviin tekstuurihakujen määrän kasvattaminen tuo paineita näytönohjaimen näytönohjaimen muistin määrän kasvattamiselle ja muistiväylän koolle. ATIn toteuttama trendi toimii tilanteessa jossa suoritettava tietokonepeli jossa näkymät on toteutettu varjostinpohjaisesti.


title: Arpominen (ennustaminen)

text: Arpominen oli menneiden, tulevien tai salattujen asioiden ennustamista, jonka suoritti arpoja, noita tai tietäjä arpakannuksen, noitarummun tai jonkin muun taikaesineen avulla. Roomalainen historioitsija Tacitus kertoo germaanien leikanneen hedelmäpuiden oksista palasia, jotka varustettiin tietyin merkein. Palaset viskattiin sattumanvaraisesti valkoiselle liinalle, josta perheenisä rukouksia lausuen valitsi kolme palasta, ja ennusti niissä olevien merkkien perusteella.


title: Arpominen (ennustaminen)

text: Arkkipiispa Makari (1482–1563) antoi 1533 tsaari Vasili Iivananpojalle kertomuksen, jonka mukaan Inkerinmaan tšuudit ja inkerikot pitivät yhteisöissään arpojaksi kutsumaansa henkilöä. Arpoja oli arpomiseen perehtynyt tavallinen henkilö, joka muun muassa antoi lapsille nimet.


title: Arpominen (ennustaminen)

text: Suomessa, Itä-Karjalassa ja Liettuassa arvottiin usein seulalla. Arvottaessa lausuttiin arpasanat eli tietty arpomiseen liittyvä loitsu. Saamelaiset käyttivät arpanaan messinkistä eläimenkuvaa, neliömäistä luulevyä tai renkaita. Arpa asetettiin noitarummulle ja rumpua lyötiin päristimellä. Rummun kalvolla liikkunut arpa pysähtyi jonkin kuvion kohdalle, jolloin kuviosta voitiin päätellä ennustuksen sisältö.


title: Arpominen (ennustaminen)

text: Toinen Suomessa käytetty tapa oli pärepuikoista ennustaminen. Siinä valmistettiin aluksi kourallinen puupuikkoja, joihin jokaiseen tehtiin oma merkki. Arpasanoja lausuen joukosta valittiin yksi puikko, jonka merkistä pääteltiin tapahtumien kulku. Muita arpomistapoja oli terälehtien irti nykäisy päivänkakkarasta. Terälehdille oli etukäteen annettu eri merkitys. Sulatettua tinaa saatettiin valaa veteen ja ennustaa valun muodoista. Myös viinan helmeilystä ja kahvinporoista voitiin ennustaa.


title: Arpominen (ennustaminen)

text: Kalevalassa Pohjolan emäntä neuvoi Pohjan piikaa arpomisessa. Kyläilemään tulevien vieraiden asia voitiin ennustaa panemalla pihlajaisia puita tuleen. Jos puista vuoti vettä, niin Pohjolassa saatiin elää rauhassa. Jos puista vuoti verta, niin sota oli tulossa. Jos puut vuotivat mettä, niin saapuvat vieraat olivat kosijoita.


title: Vampire

text: Vampire viittaa muun muassa seuraaviin:


title: Kielirisa

text:
Kielirisat (), joita on 2 kappaletta, sijaitsevat kielen takaosassa. Risa koostuu imukudoksesta,
jota peittää kerrostunut levyepiteeli.


title: Jérémie Gillmann

text: Jérémie Gillmann (s. 1976) on ranskalainen pyöräsuunnistaja ja maailmanmestari. Seuratasolla hän edustaa CO Colmaria.


title: Jérémie Gillmann

text: Fontainebleaun MM-kilpailuissa 2002 Gillmann voitti hopeaa pitkällä matkalla ja pronssia sprintissä. Banská Bystrican MM-kilpailuissa 2005 hän voitti viestihopeaa Matthieu Barthelemyn ja Stéphane Toussaintin kanssa. Nové Město na Moravěn MM-kilpailuissa 2007 hän voitti viestikultaa kahden vuoden takaisella hopeajoukkueella sekä hopeaa keskimatkalta ja sprintistä. EM-kilpailuista Gillmann on voittanut yhden hopean ja kaksi pronssia.


title: Lauri Hyvämäki

text: Lauri Elias Gottlieb Hyvämäki (vuoteen 1934 Hymander; 10. elokuuta 1913 Vimpeli – 15. tammikuuta 1980 Helsinki) oli suomalainen historiantutkija. Hyvämäki tutki erityisesti Suomen 1800-luvun lopun poliittista historiaa, mutta julkisuudessa hänet tunnettiin paremmin suomalaisen 1900-luvun oikeistoradikalismin tutkijana ja sodan jälkeisiin vuosiin liittyvästä teoksistaan "Vaaran vuodet 1944–48" sekä kertoneesta teoksesta.


title: Lauri Hyvämäki

text: Kansakoulunopettajan poika Lauri Hyvämäki kirjoitti ylioppilaaksi 1932, valmistui filosofian kandidaatiksi 1937 ja toimi Osuuskauppalehden toimitussihteerinä 1937–1952. Opiskeluaikanaan Akateemiseen Karjala-Seuraan valajäsenenä kuulunut Hyvämäki myös kirjoitti AKS:n ensimmäisen historiikin, joka ilmestyi 1937. Talvisodassa hän loukkaantui vakavasti ja vammautui pysyvästi.


title: Lauri Hyvämäki

text: Vuonna 1946 Hyvämäki organisoi Punaisen Valpon vastaisen antikommunistisen lentolehtiskampanjan. Vuosina 1953–1954 hän kirjoitti kuuluisimman teoksensa "Vaaran vuodet 1944–48" elinkeinoelämän perustaman kommunismin vastaisen Suomalaisen Yhteiskunnan Tuki -säätiön palkkaamana. Historiankirjoituksessa sodan jälkeisistä vuosista käytetty käsite ”vaaran vuodet” on syntynyt juuri tästä teoksesta. Hyvämäki työskenteli Taloudellisen tiedotustoimiston toimittajana 1954–1958, mutta jättäytyi vapaaksi tutkijaksi vuonna 1958 ja väitteli tohtoriksi 1964.


title: Lauri Hyvämäki

text: Hyvämäki oli Helsingin yliopiston assistenttina 1962–1967 ja poliittisen historian dosenttina 1965–1974. Suomen 1800-luvun lopun historiaa koskeneiden tutkimusten jälkeen hän aikoi perehtyä suomalaiseen oikeistoradikalismiin, mutta sai valmiiksi ainoastaan tutkielman "Sinistä ja mustaa". Työ keskeytyi, kun hänet nimitettiin poliittisen historian apulaisprofessoriksi vuosiksi 1974–1977. Hyvämäki toimi myös oppiaineen vt. professorina 1966–1967 ja 1976–1977, mutta hävisi vakinaisen professuurin Keijo Korhoselle. Hän sai kuitenkin professorin arvonimen 1979. Lisäksi Hyvämäki oli Valtion yhteiskuntatieteellisen toimikunnan vanhempana tutkijana 1967–1974 ja "Suomalainen Suomi" -lehden päätoimittajana 1966–1968.


title: Nukkasammalet

text: Nukkasammalet ("Dicranella") ovat lehtisammalten suku, johon kuuluu 10 Suomessa kasvavaa lajia.


title: Wolfgang Wolf

text: Wolfgang Wolf (s. 24. syyskuuta 1957) on saksalainen jalkapallovalmentaja ja entinen puolustaja.


title: Wolfgang Wolf

text: Wolf pelasi urallaan 12 kauden ajan Bundesliigaa edustaen 1. FC Kaiserslauternia ja Stuttgarter Kickersiä. Parhaimpina saavutuksina olivat Saksan cupin loppuotteluun eteneminen 1981 ja UEFA Cupin välieräpaikka 1982. Hän ei kuitenkaan koskaan onnistunut murtautumaan Saksan jalkapallomaajoukkueeseen. Wolf lopetti ammattilaisuransa 36-vuotiaana VfL Mannheimissä 1993.Wolf aloitti valmennusuransa 1994 Stuttgarter Kickersin päävalmentajana. Seura oli tuohon aikaan oikea Wolfin perheyritys, sillä velipoika Arno Wolf toimi seuran apulais- ja nuorisovalmentajana. Kaudella 1995/96 Wolf johdatti seuran Regionalliga Südin voittoon ja nousuun takaisin 2. Bundesliigaan. Wolf sai lopulta potkut tehtävistään helmikuussa 1998 seuran kehnon menestyksen vuoksi.


title: Wolfgang Wolf

text: Vain kuukausi Kickers-potkujen jälkeen Wolf siirtyi Bundesliigassa pelanneen VfL Wolfsburgin päävalmentajaksi. Wolf pelasti niedersachsenilaiset putoamiselta ja sai jatkaa tehtävässään. Wolfin johdolla seura teki pääsarjatasolla ennätyksensä sijoittumalla kaudella 1998/99 upeasti kuudenneksi. Kauden päätteeksi seura selvisi myös mukaan UEFA Cupiin.


title: Wolfgang Wolf

text: Wolf teki Wolfsburgissa hienoa työtä usean vuoden ajan, kunnes sai potkut tehtävistään maaliskuussa 2003. Taaskaan hänen ei tarvinnut olla kauan työttömänä, vaan hän sai jo huhtikuussa töitä 1. FC Nürnbergistä, joka putosi 2. Bundesliigaan. Wolfin johdolla seuran visiitti jäi kuitenkin lyhyeksi ja keväällä 2004 Nürnbergissä juhlittiin 2. Bundesliigan mestaruutta. Wolfin johdolla FCN jatkoi hyviä esityksiään pääsarjatasolla. Wolf sai kuitenkin potkut lokakuussa 2005 kehnosti alkaneen kauden vuoksi.


title: Wolfgang Wolf

text: Jälleen Wolfin työttömyys kesti vain kuukauden ja marraskuussa 2005 Wolf siirtyi Bundesliigan hännille juuttuneen 1. FC Kaiserslauternin peräsimeen. Wolf ei onnistunut pelastamaan seuraa putoamiselta, vaan keväällä 2006 Kaiserslauternin pääsarjataival siltä erää päättyi. Wolf sai kuitenkin jatkaa tehtävässään tavoitteena seuran nopea palauttaminen Bundesliigaan. Tavoitteessa ei kuitenkaan onnistuttu ja huhtikuussa 2007 hän sai potkut seurasta.


title: Wolfgang Wolf

text: Wolf oli sivussa valmennustehtävistä pari vuotta, kunnes heinäkuussa 2009 hän aloitti Kreikan Superliigassa pelaavan Skoda Xanthin päävalmentajana. Wolfin pesti Kreikassa jäi kuitenkin varsin lyhyeksi. Xanthin alkukausi oli heikko ja seurajohdon kärsivällisyys ei riittänyt kolmea ottelua pidemmälle ja Wolf sai potkut syyskuun puolivälissä.


title: Wolfgang Wolf

text: Helmikuussa 2010 Wolf siirtyi 3. Ligassa neljäntenä majailevan Kickers Offenbachin päävalmentajaksi. Vaikka Kickers ei Wolfin johdolla kyennytkään lopulta taistelemaan noususta 2. Bundesliigaan, allekirjoitti hän toukokuussa 2010 vuoteen 2012 ulottuvan jatkosopimuksen seuran kanssa. Wolfin pesti päättyi lopulta potkuihin helmikuussa 2011, vaikka Kickers olikin 3. Ligan nousukahinoissa mukana. Potkuja edelsi heikompi jakso, jonka aikana seura keräsi vain 12 pistettä 12 ottelusta.


title: Wolfgang Wolf

text: Joulukuussa 2011 Wolfista tuli 2. Bundesliigan putoamiskamppailuun juuttuneen FC Hansa Rostockn uusi päävalmentaja. Wolf ei onnistunut nostamaan Hansaa pois putoamiskamppailusta ja lopulta sijalle 18 jäänyt seura putosi kauden jälkeen 3. Ligaan. Wolf jatkoi kehnosta menestyksestä huolimatta päävalmentaja. Kausi 2012/13 alkoi sekin Hansalta kehnosti ja lopulta seurajohto erotti Wolfin syyskuun alussa 2012.


title: John-Michael Liles

text: John-Michael Liles (s. 25. marraskuuta 1980 Indianapolis, Indiana, Yhdysvallat) on yhdysvaltalainen jääkiekkoilija, pelipaikaltaan puolustaja. Hän edustaa NHL:ssä Boston Bruinsia.


title: John-Michael Liles

text: Ennen siirtymistään NHL:ään Liles pelasi Michigan State University -yliopiston joukkueessa. Colorado Avalanche varasi Lilesin vuoden 2000 NHL:n varaustilaisuudessa numerolla 159. Liles aloitti pääsarjauransa kaudella 2002–2003 AHL-farmiliigassa Hershey Bearsin joukkueessa, jossa hän saavutti viidessä ottelussa yhden syöttöpisteen. Seuraavalla kaudella Liles pääsi pelaamaan NHL:ään Coloradon joukkueeseen. Hän oli joukkueen toiseksi tehokkain puolustaja 34 tehopisteellään. Kauden päätteeksi hänet valittiin tulokkaiden tähdistökentälliseen.


title: John-Michael Liles

text: NHL:n työsulkukauden 2004–2005 Liles vietti Saksan DEL-liigassa Iserlohn Roosters -joukkueessa, jossa hän keräsi 17 ottelussa 11 pistettä. Seuraavalla kaudella Liles palasi takaisin Coloradoon. Hän keräsi 82 ottelussa 49 pistettä ollen puolustajista jälleen toiseksi paras. Kaudella 2006–2007 Liles oli Coloradon puolustajista tehokkain. Seuraavalla kaudella Liles teki toistaiseksi huonoimman pistetuloksensa, 32, mutta oli silti joukkueensa paras puolustaja pisteissä. Kaudella 2008–2009 Liles oli joukkueensa tehokkain puolustaja maalintekijänä ja pistemiehenä ollen joukkueen neljänneksi paras pistemies tehoilla 75 ottelussa syntyneillä tehoilla 12+27=39.


title: John-Michael Liles

text: Lilesin ensimmäisen arvoturnaus Yhdysvaltain joukkueessa oli vuoden 2004 maailmancup. Seuraavaksi hän pelasi Yhdysvaltain paidassa oli vuoden 2005 MM-turnaus, josta hän ei saavuttanut yhtään tehopisteitä. Vuoden 2006 Torinon olympialaisissa Liles saalisti kaksi syöttöpistettä. Vuoden 2009 MM-turnauksessa Liles oli puolustajien pistepörssin toisena ja oman joukkueensa kärjessä.


title: Koiviston sopimus

text: Koiviston sopimus oli Saksan keisari Vilhelm II:n ja Venäjän keisari Nikolai II:n vuonna 1905 solmima henkilökohtainen ystävyyssopimus. Sopimus oli tähdätty Englantia vastaan, ja siihen oli tarkoitus saada mukaan muutkin Manner-Euroopan maat. Sopimus raukesi, kun Saksan ja Venäjän ulkopoliittiset johdot vastustivat sitä. Sanamuoto julkaistiin 1917. Venäjän puolelta sen hylkäsi ulkoministerinä tuolloin ollut Vladimir Lamzdorf, joka tiesi sen vaarantavan suhteita muihin ulkovaltoihin, etenkin Ranskaan.


title: Koiviston sopimus

text: Sopimus solmittiin Koivistonsaaristossa Suomenlahden merialueella 25. heinäkuuta – 26. heinäkuuta 1905. Vilhelm saapui paikalle keisarillisella huvipurrellaan "Hohenzollernilla" ja Nikolai "Standartilla". Sopimusta ei ratifioitu, ja se kaatui sekä Venäjän että Saksan ulkopoliittisen johdon vastustukseen.


title: HMS Eagle (R05)

text: HMS Eagle (viirinumero R09) oli Britannian Kuninkaallisen laivaston Audacious-luokan lentotukialus, jonka rakentaminen aloitettiin toisen maailmansodan aikana 24. lokakuuta 1942. Alus laskettiin vesille 19. maaliskuuta 1946, joten se koki runsaasti uudistuksia ennen palvelukseen astumista 5. lokakuuta 1951.


title: HMS Eagle (R05)

text: Aluksen rakentaminen aloitettiin 1942 Harland and Wolffin telakalla Belfastissa Pohjois-Irlannissa yhtenä neljästä Audacious-luokan tukialuksesta. Niiden rakentaminen aloitettiin osana Kuninkaallisen laivaston sodanaikaista uustuotantoa täyttämään tappioita ja kokemusten osoittamaa tarvetta. Kahden aluksen tilaus kuitenkin peruutettiin vihollisuuksien loputtua ja kahden muun rakentaminen keskeytettiin. Alus, jonka alkuperäisenä nimenä oli "HMS Audacious", laskettiin vesille maaliskuussa 1946 nimellä "HMS Eagle", koska "HMS Eaglen" tilaus oli peruutettu aiemmin.


title: HMS Eagle (R05)

text: Lukuisia muutoksia toteutettiin piirustuksiin, vaikka alus laskettiinkin vesille ennen viiston lentokannen toteuttamista. Alus otettiin palvelukseen lokakuussa 1951 ja vuotta myöhemmin se otti osaa ensimmäiseen suureen Naton sotaharjoitukseen Exercise Mainbraceen.


title: HMS Eagle (R05)

text: "HMS Eaglen" ollessa modernisoitavana 1954-1955 sille rakennettiin 5,5 asteen viistolentokansi minimaalisella peilijärjestelmällä. Alus otti 1956 osaa Suezin kriisiin, joka oli samalla aluksen ensimmäinen sota. Aluksen kannella palveli hävittäjäpommittajina 17 kpl de Havilland Sea Venomia, 24 kpl Armstrong Whitworth Sea Hawkia ja 9 kpl Westland Wyvern S.4 sekä 4 kpl 849-laivueen Douglas Skyraider AEW.1 -ilmavalvontakonetta ja 4 kappaletta Westland Whirlwind HAR.3 -sukellusveneentorjuntahelikopteria.


title: HMS Eagle (R05)

text: Amiraliteetti suunnitteli rakentavansa aluksen uudelleen käyttäen pohjana "HMS Victoriousta", mutta se osoittautui liian kalliiksi. Alus siirrettiin 1959 Devonportin telakalle, jossa sille tehtiin suppeampi vaikkakin erittäin laaja modernisointi. Muutoskohteina olivat muun muassa majoitustilat, joihin asennettiin ilmastointi. Komentosilta rakennettiin uudelleen ja uudet 3D tutkat tyyppiä 984 ja 965 asennettiin. Lentokanneksi rakennettiin 2,5 tuuman teräskansi, jossa oli toteutettu 8,5 asteen viistorakenne. Kannelle asennettiin kaksi BH5-höyrykatapulttia, uudet laskuvaijerit sekä peililaskeutumisjärjestelmä. Aluksen sähköjärjestelmä rakennettiin uudelleen.


title: HMS Eagle (R05)

text: "HMS Eaglen" etuosan 4,5 tuuman ja kaikki 40 millimetrin ilmatorjuntatykit korvattiin kuudella Sea Cat -ohjusjärjestelmällä. Koneet huollettiin kokonaan. Modernisointiin oli varattu noin 11 miljoonaa puntaa, joka oli kuitenkin vain kolmannes uuden aluksen kustannuksista. Kustannukset kuitenkin nousivat modernisoinnin aikana ja siten alkuperäisen suunnitelman mukainen panssaroitu kansi jäi pois. Alus palasi palvelukseen 1964.


title: HMS Eagle (R05)

text: "HMS Eaglen" uppouma oli kasvanut modernisoinnin aikana 43750 tonniin. Aluksen konekanta oli pienentynyt 42:een 899-laivueen De Havilland Sea Vixen FAW.2 -koneeseen, 800B-laivueen neljään Supermarine Scimitariin ja Fairey Gannet -koneisiin.


title: HMS Eagle (R05)

text: "HMS Eagle" vapautti tammikuussa 1966 sisaraluksensa "HMS Ark Royalin" Beiran sataman valvomisesta. Valvonnan tehtävänä oli estää aseiden ja varusteiden kuljettaminen Rhodesiaan. Alus palasi 10. toukokuuta Singaporeen.


title: HMS Eagle (R05)

text: "HMS Eagle" siirrettiin 1966 huollettavaksi Devonportiin, jolloin alukselle asennettiin voimakkaammat katapultit, jotta se kykenisi operoimaan Blackburn Buccaneer kalustolla paremmin. Alus palasi palvelukseen 1967 osallistuen brittijoukkojen evakuointiin Adenista marraskuussa.


title: HMS Eagle (R05)

text: Aluksen palvelustehtävien Kauko-Idässä päättyessä, sen lentokonekalustoksi vaihdettiin maaliskuussa 1969 McDonnel Douglas F-4 Phantomit.


title: HMS Eagle (R05)

text: Alus poistettiin palveluksesta tammikuussa 1972 Portsmouthissa, jossa alukselta riisuttiin käyttökelpoinen materiaali, kuten tutkat ja aseet. Alus hinattiin Devonportin reserviin. Se myytiin lokakuussa 1978 romutettavaksi Cairnryanille Skotlantiin.


title: Ivo Karlović

text: Ivo Karlović (s. 28. helmikuuta 1979 Zagreb, Kroatian sosialistinen tasavalta, Jugoslavia) on kroatialainen tennispelaaja. Hän on voittanut ATP:n kaksinpelin turnauksen kahdeksan kertaa: kolmasti vuonna 2007, kerran vuonna 2008, kerran vuonna 2013, kerran vuonna 2015 ja kahdesti vuonna 2016. Hän on myös voittanut maailmanlistan kärkipelaajia, muun muassa Roger Federerin, Lleyton Hewittin, Andy Roddickin sekä James Blaken. Karlović on myös ATP-kiertueen pisin pelaaja, 208 cm.


title: Ivo Karlović

text: Karlovićin perusstrategia on pelata verkon lähellä heti oman syötön jälkeen (), ja hänen on todettu olevan maailman parhaita syöttäjiä. Karlovićin pituus mahdollistaa hänelle toistuvia nopeita syöttöjä ja ainutlaatuisen lentoradan. Maaliskuussa 2011 hän teki ammattilaistenniksen kaikkien aikojen kovimman syötön, 251 km/h.


title: Ivo Karlović

text: Karlović "Ivory Tower" on ollut Kroatian Davis Cup -joukkueen jäsen vuodesta 2000 alkaen. Hänen ensimmäinen ottelunsa oli Irlantia vastaan. Samana vuonna hän pääsi neljännesvälieriin Prahan turnauksessa.


title: Ivo Karlović

text: Vuonna 2003 Karlović piti hallussaan ATP:n kauden syöttöennätystä tuloksella 17,6 ässäsyöttöä per ottelu. Hän selvitti myös tiensä Wimbledonin kolmannelle kierrokselle voittamalla silloisen ykköspelaajan Lleyton Hewittin. Samana vuonna Karlović pelasi myös ensimmäisen Yhdysvaltain avoimensa.


title: Ivo Karlović

text: Seuraavana vuonna Karlović paransi omaa ennätystään tulokseen 21,1. Hän pääsi neljännelle kierrokselle Wimbledonissa, jossa hävisi Federerille. Ateenan olympialaisissa Karlović putosi kolmannella kierroksella hävittyään Moyalle.


title: Ivo Karlović

text: Vuonna 2005 Karlović pelasi ensimmäisen ATP-kiertueen loppuottelunsa Roddickia vastaan, kuitenkin häviämällä sen. Pari vuotta myöhemmin Karlović nousi maailmanlistan 25 parhaan joukkoon voittamalla kolme turnausta. Hän pystyi ainoana pelaajana Federerin lisäksi voittamaan samana vuonna vähintään kolme turnausta kolmella erityyppisellä kentällä (massa, ruoho ja kova).


title: Ivo Karlović

text: Vuonna 2008 Karlović voitti turnauksen Nottinghamissa ja pääsi seuraavana vuonna Wimbledonissa kahdeksan parhaan joukkoon. Hän hävisi välierissä Federerille erin 3−6, 5−7, 6(3)−7.


title: Ivo Karlović

text: Karlović meni naimisiin Alsin kanssa 29. maaliskuuta 2005. Harrastuksiin kuuluvat koripallo ja elokuvat.


title: Ivo Karlović

text: s = sisäkenttä


title: Marianne

text: Marianne on ranskalaisperäinen naisen etunimi, joka on muodostettu yhdistelmänä nimistä Maria ja Anne. Nimi on käytössä monissa muissakin maissa.


title: Marianne

text: Suomessa nimi Marianne on Väestörekisterikeskuksen tietojen mukaan annettu 1900-luvun alusta elokuuhun 2018 mennessä 24 946 henkilölle. Mariannen nimipäivä on 15. elokuuta.


title: Skindred

text: Skindred on Walesin Newportissa vuonna 1998 perustettu rock-yhtye. Skindredin musiikkinen tyyli sekoittaa heavy metallia, punk rockia ja reggaeta. Itse yhtye nimittää tyyliä "Ragga metallina".


title: Danny Syvret

text: Danny Syvret (s. , Ontario, Kanada) on kanadalainen jääkiekkopuolustaja, joka edustaa AHL-seura Iowa Wildia.


title: Danny Syvret

text: Syvret pelasi juniorijääkiekkoa OHL:n London Knightsissa vuosina 2001–2005. Häntä ei varattu vuosien 2003 ja 2005 , vaikka hän oli varauskelpoinen. Vuonna 2005 London voitti Memorial Cupin ja Syvret teki OHL:n runkosarjassa 69 pistettä. Syvret valittiin vuonna 2005 OHL:n parhaaksi puolustajaksi ja hän pelasi Kanadan nuorten maajoukkueessa, joka voitti kultaa nuorten maailmanmestaruuskisoissa. Kesällä 2005 Edmonton Oilers varasi hänet vuorolla 81.


title: Danny Syvret

text: Kaudeksi 2005–2006 Syvret siirtyi Edmontonin organisaatioon, mutta pelasi suurimmaksi osaksi sen farmijoukkue Hamilton Bulldogsissa AHL-liigaa. Myös seuraavalla kaudella (2006–2007) hän pelasi suurimman osan kaudesta AHL:ssä. Yhteensä hän pelasi kahtena kautena 26 ottelua NHL:ssä. Kaudella 2007–2008 hän pelasi ainoastaan AHL:ssä, ja kesäkuussa 2008 Edmonton myi hänet Philadelphia Flyersiin, josta se sai vaihdossa Ryan Potulnyn. Kaudella 2008–2009 Syvret pelasi Philadelphian farmijoukkue Philadelphia Phantomsissa. Elokuussa 2009 hän solmi uuden yksivuotisen sopimuksen Philadelphia Flyersin kanssa. Heinäkuussa 2010 Syvret siirtyi Anaheim Ducksiin, josta hän palasi jo marraskuussa takaisin Philadelphiaan.


title: Danny Syvret

text: Syvret siirtyi elokuussa 2011 hän siirtyi St. Louis Bluesiin ja pelasi kauden 2011–2012 Bluesin farmijoukkueessa Peoria Rivermenissä. Hän allekirjoitti kesällä 2012 sopimuksen Flyersin kanssa. Syvret pelasi kuitenkin kaudella 2012–2013 vain Flyersin farmijoukkueessa. Kauden 2013–2014 hän edusti New York Rangersin farmijoukkuetta Hartford Wolf Packia.


title: Tynell

text: Tynell on muun muassa seuraavien henkilöiden sukunimi:


title: Vesiminttu

text: Vesiminttu ("Mentha aquatica") on aromaattisen tuoksuinen, monivuotinen ruohovartinen kasvi, joka kasvaa luonnonvaraisena Suomessa vain puronvarsilla Ahvenanmaalla. Siitä on kehittynyt myös Itämeren rannoille sopeutunut muoto, meriminttu ("Mentha aquatica" var. "litoralis"), joka on harvinainen Ahvenanmaan ja Etelä-Satakunnan merenrantaniittyjen kasvi.


title: Vesiminttu

text: Vesiminttu kasvaa 20–80 cm korkeaksi ja kukkii heinä–syyskuussa. Sen lehdet ovat puikeat ja hammaslaitaiset ja vastakkain kiinni kasvin varressa. Kukat ovat violetinpunaiset ja 3–4 mm pitkät ja muodostavat puolipallomaisia kukintoja varren ja siitä erkanevien haarojen latvoihin. Kukannuppuja suojaavat verhiöt ovat pitkät ja karvaiset.


title: Vesiminttu

text: Vesiminttu voi risteytyä muiden minttujen kanssa: esimerkiksi vihermintun ("Mentha spicata") kanssa se muodostaa piparmintun ("Mentha" × "piperita") ja rantamintun ("Mentha arvensis") kanssa kiehkuramintun ("Mentha" × "verticillata").


title: Korvatorven risa

text: Korvatorven risa () sijaitsee korvatorvien takana nenäontelossa.


title: Jimmy Carr

text: James Anthony Patrick ”Jimmy” Carr (s. 15. syyskuuta 1972) on englantilais-irlantilainen koomikko, kirjailija, näyttelijä sekä radio- ja televisiojuontaja. Hän on hyvin tunnettu mustasta huumoristaan.


title: Jimmy Carr

text: Aiemmin Carr toimi Shellin markkinointijohtajana. Hän siirtyi komedia-alalle vuonna 2000.


title: Jimmy Carr

text: Jimmy Carr on julkaissut seuraavat Stand Up -DVD:t:


title: Aiguille Noire de Peuterey

text:
Aiguille Noire de Peuterey on 3 773 metriä korkea Grajisilla Alpeilla Italiassa sijaitseva vuorenhuippu. Se on osa Mont Blancin massiivia sijaiten Mont Blancista jonkin verran kaakkoon.
Sen kanssa samaan Mont Blancilta haarautuvaan harjanteeseen kuuluvat myös mm. Aiguille Blanche de Peutereyn (4 108 m), Pointe Guglierminan (3 891 m) ja Les Dames Anglaisesin (3 601 m) huiput.


title: Jumalan hampaat

text: Jumalan hampaat on suomalainen tositapahtumiin perustuva lyhytelokuva, joka on julkaistu vuonna 2006.


title: Jumalan hampaat

text: Juhan rippikoulu keskeytyy, kun syrjäisen kylän kirkon pihaan kurvaa pakettiauto. Pappi johdattaa nuoret pihalle katsomaan harvinaisia vieraita. Juhan kauhistukseksi pakettiauton tavaratilasta paljastuu hammaslääkärin vastaanotto. Rippilahjana koko kylän nuorille on päätetty laittaa tekohampaat, ja niiden tieltä omat hampaat on poistettava. Kaveriensa tuskan nähdessään Juha pötkii pakoon, mutta ei pääse puusta pitkään. Rippihampaiden saaminen vaikuttaa väistämättömältä, kunnes korkeammat voimat puuttuvat peliin.


title: Anke Dannowski

text: Anke Dannowski (s. 15. kesäkuuta 1978 Dresden) on saksalainen pyöräsuunnistaja ja maailmanmestari. Seuratasolla hän edustaa ESV Dresden MBO:ta.


title: Anke Dannowski

text: Maailmancupin kokonaiskilpailussa 2003 Dannowski sijoittui kahdeksanneksi. Ballaratin MM-kilpailuissa 2004 hän voitti pitkän matkan maailmanmestaruuden. Banská Bystrican MM-kilpailuissa 2005 hän voitti viestikultaa Gerit Pfuhlin ja Antje Bornhakin kanssa sekä pitkältä matkalta pronssia.


title: Dirk Boest Gips

text: Dirk Boest Gips (30. heinäkuuta 1864 Dordrecht – 11. marraskuuta 1920 Haag) oli alankomaalainen ampuja ja olympiamitalisti. Hän osallistui Pariisin olympialaisiin 1900, joissa hän voitti pronssia 50 metrin vapaapistoolin joukkuekilpailusta.


title: Dirk Boest Gips

text: Boest Gipsin nimi oli pitkään kateissa. Virallisesti hänen nimensä oli Gerardus van Haan ja lähes kaikki lähteet kutsuivat häntä van Haaniksi tai van Looniksi. Alankomaalainen olympiahistorioitsija Anthony Bijkerk etsi oikeaa nimeä nelisenkymmentä vuotta, kunnes tammikuussa 2000 hän julkaisi artikkelin, joka todisti, että van Haanin nimi olikin Boest Gips.


title: Henrik Sillem

text: Henrik Sillem (12. elokuuta 1866 Amsterdam – 13. heinäkuuta 1907) oli alankomaalainen ampuja ja olympiamitalisti. Hän, Solko van den Bergh ja ranskalainen François Monod laittoivat alkuun ammunnan MM-kilpailut. Sillem osallistui itse Pariisin olympialaisiin 1900 ja voitti pronssia 50 metrin vapaapistoolin joukkuekilpailussa.


title: Anthony Sweijs

text: Anthony Ahasuerus Hendrik Sweijs (18. heinäkuuta 1852 – 30. syyskuuta 1937 Rotterdam) oli alankomaalainen ampuja ja olympiamitalisti. Sweijs osallistui Pariisin olympialaisiin 1900, joissa hän voitti pronssia 50 metrin vapaapistoolin joukkuekilpailussa.


title: Scream 4

text: Scream 4 (tyyliteltynä SCRE4M) on vuonna 2011 valmistunut "Scream"-elokuvasarjan neljäs osa. Sen on ohjannut muiden osien tapaan Wes Craven, ja käsikirjoituksesta vastasi sarjan ideoinut Kevin Williamson. "Scream 4" jäi vuonna 2015 kuolleen Cravenin viimeiseksi ohjaustyöksi.


title: Scream 4

text: Tieto neljännestä osasta julkaistiin jo heinäkuussa 2008. Courteney Cox (Gale Weathers) ja David Arquette (Dwight Riley) ilmoittivat palaavansa rooleihinsa. Sarjan päähenkilön Sidney Prescottin näyttelijä Neve Campbell ei aluksi halunnut elokuvaan mukaan, mutta muutti myöhemmin mielensä ja päätti jatkaa elokuvan päähenkilönä. YouTube-tähti Shane Dawson haki myös elokuvaan, muttei saanut osaa. "Twilightistä" tuttu Ashley Greene haki Jill Robertsin osaa, mutta lopulta Emma Roberts sai roolin. Sarjan kaksi ensimmäistä osaa käsikirjoittanut Kevin Williamson palasi kirjoittamaan neljännen osan ja kertoi sen aloittavan kokonaan uuden "Scream"-trilogian.


title: Scream 4

text: Monien vuosien varrella Sidney Prescott (Neve Campbell) on päässyt jaloilleen ja palaa takaisin Woodsboroon myymään kirjaansa. Kohta kuitenkin kaksi nuorta tyttöä, Marnie Cooper (Britt Robertson) ja Jenny Randall (Aimee Teegarden) murhataan. Apuun ryntäävät Sidneyn vanhat tuttavat, sheriffi Dwight Riley (David Arquette) ja Gale Weathers (Courteney Cox). Dewey haluaa kuitenkin selvittää Ghostfacen ainoastaan työkaverinsa Judy Hicksin (Marley Shelton) kanssa, joten Gale on todella kateellinen Judylle. Kohta Ghostface soittaa Sidneyn serkulle Jill Robertsille (Emma Roberts) ja tämän ystäville Kirbylle (Hayden Panettiere) sekä Olivialle (Marielle Jaffe). Seuraavana iltana Olivia murhataan raa'asti ja Sidney ryntää paikalle liian myöhään. Uusi innokas toimittaja, Rebecca Walters (Alison Brie) yrittää tehdä kaikkensa saadakseen lisää tietoa murhista, mutta tämäkin kuolee kohta. Galen kimppuun myös hyökätään, ja tämä saa kovan iskun veitsestä olkapäähän. "Screamiin" perustuva elokuva ""Stab"" on nuorison suosiossa. Ghostface murhaa kaksi poliisia ja hyökkää Sidneyn, Jillin ja Kirbyn kimppuun. Sidney ohjaa Jillin sängyn alle. Sidney pakenee Ghostfacea ikkunan kautta. Hän menee takaisin kellariin jossa on Kirby. Ylhäältä kuuluu ääntä ja Sidney menee katsomaan ja käskee pysyä täällä. Charlie (Rory Culkin) ilmestyy oven taakse ja Ghostface hakkaa hänet. Ghostface sytyttää valot ja Charlie anoo, että Kirby tulisi vapauttamaan hänet. Kirby suostuu ja vapauttaa hänet, mutta ei huomaa Charlien kädessä olevaa puukkoa. Charlie puukottaa Kirbyn. Samaan aikaan Sidney etsii Jilliä, mutta ei löydä häntä. Hän menee alakertaan, jossa on Jill ja Charlie. Jill selittää olevansa murhaaja. Jill puukottaa Sidneyta ja luulee Sidneyn kuolleen. Jill murjoo itsensä niin, että kun poliisit tulee häntä ei luulla murhaajaksi. Sairaalassa Jill alkaa hakkaamaan Sidneyta. Dwight ja Judy tulevat ja Jill tarttuu aseesen. Myös Gale tulee huoneeseen ja hän ja Judy piiloutuvat sängyn taakse. Jill käskee Judyn nousemaan ja samalla Jill ampuu Judyn. Sitten hän käskee Galen seisomaan, mutta Sidney tainnuttaa hänet defibrillaattorilla. Sankarit luulevat Jillin kuolleen, mutta Jill tarttuu jättimäiseen lasinsiruun ja lähestyy Sidneytä takaapäin. Sidney kuulee Jillin ja ampuu hänet. Lopuksi Judy nousee ja muut ihmettelevät, että eikö hänen pitänyt kuolla ja Judy kertoo, että hänellä on aina luotiliivit.


title: Duncan (Kanada)

text: Duncan on pieni kaupunki Vancouverinsaarella Brittiläisessä Kolumbiassa, Kanadassa. Sen asukasluku on vajaa 5 000 (VL 2016). Pinta-alaltaan se on Kanadan pienin kaupunki, vain runsas kaksi neliökilometrin laajuinen. Kaupungiin johtaa myös yksi moottoritie.


title: Duncan (Kanada)

text: Duncanin nykyinen pormestari on Phil Kent.


title: Surutta? Sekaisin

text: Surutta? Sekaisin ("Dazed and Confused") on vuonna 1993 ensi-iltansa saanut Richard Linklaterin ohjaama elokuva. Elokuvassa eletään vuotta 1976 ja se kertoo lukuisista nuorista lukuvuoden viimeisenä koulupäivänä, joiden tavoitteena on pääasiassa juoda alkoholia, polttaa marihuanaa ja pitää hauskaa kaikilla tavoin.


title: Surutta? Sekaisin

text: Rooleissa nähdään mm. Jason London, Wiley Wiggins, Rory Cochrane, Matthew McConaughey, Adam Goldberg, Anthony Rapp, Marissa Ribisi, Ben Affleck ja Michelle Burke.


title: Surutta? Sekaisin

text: Elokuvan soundtrackilla esiintyvät muun muassa Alice Cooper, Black Sabbath, Bob Dylan, Foghat, Ted Nugent, Lynyrd Skynyrd ja Deep Purple.


title: Surutta? Sekaisin

text: "Video-oppaassa" vuodelta 1994 Bello Romano kutsuu elokuvaa kevyesti katu-uskottavaksi teinisekoiluksi ja antaa sille kaksi tähteä viidestä, mikä vastaa sanallista arviota ”keskinkertainen”.


title: Jianshe

text: Chongqing Jianshe Motorcycle Co., Ltd () on kiinalainen valtio-omisteinen yritys, joka valmistaa etupäässä moottoripyöriä ja kompressoreita ajoneuvojen ilmastointilaitteisiin. Sen pääkonttori sijaitsee Chongqingissä ja sillä on noin 5 000 työntekijää.


title: Jianshe

text: Yrityksen juuret ovat Hubein maakunnan Hanyangiin vuonna 1889 perustetussa asetehtaassa. Tehdas siirrettiin Chongqingiin vuonna 1939 ja moottoripyörien valmistus siellä aloitettiin vuonna 1980. Vuodesta 1982 Jianshe on tehnyt yhteistyötä japanilaisen Yamahan kanssa.


title: UFC 2009 Undisputed

text: UFC 2009 Undisputed on konsolipeli, joka kuvastaa vapaaottelu UFC:tä urheilulajina. Pelissä on kuusi ottelutyyliä, jotka ovat nyrkkeily, potkunyrkkeily, thainyrkkeily, BJJ, paini ja judo. Peli julkaistiin Yhdysvalloissa 19. toukokuuta 2009 Xbox 360:lle ja PlayStation 3:lle.


title: UFC 2009 Undisputed

text: Peli on kuudes UFC-videopeli. Pelissä on kaikki painoluokat: raskassarja (heavyweight), alempi raskassarja (lightheavyweight), keskisarja (middleweight), välisarja (welterweight) ja kevytsarja (lightweight). Hahmoina on myös paljon kuuluisia ottelijoita ja pelissä myös esiintyy (ei pelattavana hahmona) UFC:n puheenjohtaja Dana White, kuuluttaja Bruce Buffer, kehätytöt Arianny Celeste ja Edith Labelle, kommentaattorit Joe Rogan ja Mike Golderg, nurkkauksessa olevat valmentajat ym. sekä cutmanit. Pelissä on myös klassisten otteluiden-modi, jossa voi pelata legendaarisia otteluita sekä voi myös pelata uraa itse tehdyllä ottelijalla (oikeilla UFC:n ottelijoilla ei voi pelata uraa). Pelin julkaisua ennen julkaistiin myös demo, jossa pystyi ottelemaan ottelun Chuck Liddell vs. Mauricio Rua, mukana olivat myös hahmot, joita ei voi käyttää pelissä. Pelissä on vain UFC:n ottelijoita.


title: Dent du Géant

text: Dent du Géant tai Aiguille du Géant () on 4 013 metriä korkea Grajisilla Alpeilla Italian ja Ranskan rajalla sijaitseva vuorenhuippu. Se on osa Mont Blancin massiivia sijaiten Mont Blancilta jonkin verran koilliseen. Sen länsipuolella sijaitsee Géantin jäätikkö. Sitä lähellä kulkevat myös Mont Blancin massiivin ylittävät (La Palud - Pavillon du Mont Frety - Punta Helbronner - Aiguille du Midi - Plan de L'Aiguille - Chamonix) köysiratahissilinjat.


title: Dent du Géant

text: Ensimmäisenä huipulle kiipesi William Woodman Graham sekä oppaat Auguste Cupelin ja Alphonse Payot 20. elokuuta 1882.


title: Tim Hortons

text: Tim Hortons Inc. on kanadalainen pikaruokaravintolaketju. Se tunnetaan kahveistaan, donitseistaan ja bageleistaan. Ketjun ravintolat ovat suosittuja aamiaispaikkoja.


title: Tim Hortons

text: Hortonsin perusti vuonna 1964 Hamiltonissa kanadalainen jääkiekkoilija Tim Horton. Hän kuoli auto-onnettomuudessa vuonna 1974, jonka jälkeen Hortonin liikekumppani Ron Joyce osti perikunnan osuuden. Yhtiön päämaja on nykyään Oakvillessa.


title: (We Are) The Road Crew

text: (We Are) The Road Crew on brittiläisen heavy metal-yhtyeen Motörheadin kappale albumilta "Ace of Spades". Kappale on melko tunnettu, ja se on julkaistu monilla yhtyeen kokoelma- ja livealbumeilla. Rakenne käsittää kolme säkeistöä, ja kahden ensimmäisen jälkeen tulee soolo. Kolmannen jälkeen tulee vielä loppuun soolo. Viimeisessä soolossa kuuluu, kuinka kitaristi "Fast" Eddie Clarke kaatuu soittaessaan, ja kitaran ääni alkaa kiertää. Sooloissa käytetään paljon wah-wah-pedaalia.


title: (We Are) The Road Crew

text: Kappaleen sanoitukset kertovat roudareista. Lemmy kertoo kirjoittaneensa sanat kymmenessä minuutissa. Classic Albums-sarjassa yhtyeen roudarit kertoivat ruvenneensa itkemään kuultuaan kappaleen ensi kertaa, väittäen etteivät olleet koskaan kuulleet mitään niin kaunista.


title: Hugo Classic

text: Hugo Classic on pelisarja, joka sisältää klassikoiksi muodostuneita Hugo-peikon seikkailuja aina 1990-luvun alun televisiopeleistä.


title: Hugo Classic

text: Neljä ensimmäistä Classic-sarjan peliä sisältävät televisiossa nähdyt ja pelatut Hugo-seikkailut, myöhemmät Classic-sarjan pelit keskittyvät uudempiin seikkailuihin.


title: Hugo Classic

text: Tämän pelikokoelman lajien alkuperäiset versiot julkaistiin Amigalle kahdessa osassa "Hugo På Nye Eventyr Del 1" ja "Hugo På Nye Eventyr Del 2" vuonna 1992. Ne uudelleenjulkaistiin ensimmäistä kertaa yhtenä pelinä vuonna 1994 ja vuonna 1996 ne julkaistiin myös PC:lle.


title: Hugo Classic

text: "Hugo on löytänyt vanhan junaradan, joka johtaa Scyllan luolalle. Hugo yrittää päästä luolaan resiinallaan, mutta heti, kun Scylla saa vihiä tämän yrityksestä, hän haluaa varmistaa, ettei peikko pääse perille".


title: Hugo Classic

text: "Hugo seikkailee metsässä tarkoituksena löytää Scyllan luolalle. Matkalla Hugon täytyy varoa heiluvia oksia, ansoja maassa ja kohti tulevia kiviä".


title: Hugo Classic

text: "Hugo kiipeää pitkin jyrkkää vuoren rinnettä päästäkseen Scyllan luolalle. Matkan varrella hän kohtaa vieriviä kiviä ja pudotuksia rotkoon".


title: Hugo Classic

text: "Hugo on löytänyt vanhan lentokoneen, jonka avulla hän yrittää lähestyä Scyllan luolaa ilmasta käsin. Hugon kuitenkin tulee väistellä ukkospilviä ja punaisia kuumailmapalloja, jotka räjähtävät".


title: Hugo Classic

text: "Hugo aikoo päästä lumilaudalla pakoon lumivyöryä, jonka Scylla on aiheuttanut. Peikko joutuu olemaan tarkkana, sillä majavanpesät sekä suuret lumipallot voivat aiheuttaa vaikeuksia."


title: Hugo Classic

text: "Hugon saatua haltuunsa moottoripyörän, hän aikoo päästä Scyllan luolalle sen avulla. Valitettavasti äkäinen pukki, bensan loppuminen tai väärä tie voivat päättää matkan nopeasti".


title: Hugo Classic

text: "Hugo aikoo päästä Scyllan luolaan maan alta käsin, mutta Scylla aikookin täyttää maanalaiset tunnelit vedellä ja hukuttaa Hugon, ellei tämä pääse nopeasti perille".


title: Hugo Classic

text: "Hugo matkaa kuumailmapallolla kohti Scyllan luolaa, mutta sinne pääseminen ei tule olemaan helppoa erilaisten esteiden ja hankalan ohjattavuuden takia".


title: Hugo Classic

text: "Hugo laskeutuu alas kohti Scyllan luolaa laskuvarjon avulla, mutta monet vaarat vaanivat luolan yllä".


title: Hugo Classic

text: "Hugo laskee alas vuoren rinnettä, mutta useat pommit, tiellä olevat lumiukot ja majavat vaikeuttavat matkaa".


title: Hugo Classic

text: "Hugo matkaa pitkin vuoren seinämää kohti Scyllan piilopaikkaa, mutta tämäpä on varautunut Hugon saapumiseen ja asettanut matkan varrelle useita vaaroja".


title: Hugo Classic

text: "Hugon täytyy päästä kanjonin toiselle puolelle, jossa Scyllan luola sijaitsee. Matka pylväitä pitkin on vaaroja täynnä ja erilaisten eläintenkin äänijärjestystä pitäisi kuunnella".


title: Hugo Classic

text: "Hugo aikoo seikkailla pitkin kaivoskäytäviä päästäkseen toiselle puolelle vuorta ja Scyllan piilopaikkaan, mutta väärä suunta tai esteet voivat aiheuttaa ongelmia".


title: Hugo Classic

text: "Hugo matkaa tynnyrillä läpi kosken kohti Scyllan luolaa väistellen kiviä ja vääriä teitä".


title: Hugo Classic

text: "Hugon täytyy ylittää vaarallinen nummi päästäkseen Scyllan luolalle. Mutakuopat, lepakot ja hullu lintu vaikeuttavat Hugon matkaa".


title: Hugo Classic

text: "Hugo yrittää välttää suuria kivenlohkareita matkatessaan kohti Scyllan luolaa edeltävää siltaa, jonne Scylla on asettanut pommin, joka räjähtää pian. Vaaralliset esteet kuitenkin vaikeuttavat Hugon matkaa samalla kun hänen tulee muistaa pöllön näyttämä merkki, jota hän tarvitsee vielä..."


title: Hugo Classic

text: "Hugo Classic 5" on "Hugo Viidakkoseikkailu 1:n" uudelleenjulkaisu.


title: Hugo Classic

text: "Hugo Classic 6" on "Hugo Viidakkoseikkailu 2:n" uudelleenjulkaisu.


title: Hugo Classic

text: "Hugo Classic 7" on biologiaa opettavan "Hugo Taikajuoman" uudelleenjulkaisu.


title: Hugo Classic

text: "Hugo Classic 8" on pelin "Hugo ja kadonneet jalokivet" uudelleenjulkaisu.


title: Hugo Classic

text: "Hugo Gold" julkaistin ensi kerran vuonna 1998. Se on yhdeksän peliä sisältävä kokoelma, jonka peleistä neljä ovat "Classic 1:stä" tutut pelit: metsä, juna, vuori ja lentokone. Mukana on myös viisi sellaista peliä, jotka ovat tutumpia Hugo Classiceja vanhemmista Hugo-peleistä. Labyrintti julkaistiin ainoa lajina "Skaermtrolden Hugo" -pelissä vuonna 1992. "Hugo 3", joka sisälsi alkuperäiset versiot peleistä tukkijoki, sukellus, rullalauta ja jääluola, julkaistiin PC:lle vuonna 1996.


title: Hugo Classic

text: "Hugo laskee koskea hyppien tukkeja pitkin. Hänen on vältettävä oksat ja muut vaarat. Hän ei voi pysyä yhden tukin päällä liian kauan, joten peikon täytyy liikkua nopeasti ja yrittää kerätä kultapussit matkan varrelta, jos mahdollista".


title: Hugo Classic

text: "Hugo sukeltaa jokea pitkin, mutta hänen on myös varottava kaloja, rapuja ja vesiputouksia."


title: Hugo Classic

text: "Hugon täytyy rullalautailla Scyllan luolalle ja samalla väistellä eteentulevia esteitä, mm. majavia ja kivikasoja."


title: Hugo Classic

text: "Hugo on löytänyt salaisen sisäänkäynnin Scyllan piiloon, mutta päästäkseen sinne hänen täytyy hypellä ympäriinsä ja kerätä aarteita jääpilareilta, jotka voivat pudota alta. Jos hän pysyy pilarin päällä liian pitkään, peikko voi pudota kadotukseen tai jotkut Scyllan ansoista voivat laueta."


title: Hugo Classic

text: "Hugon täytyy kuljettaa dynamiitit kaivoslabyrintin toiselle puolelle. Hänen on varottava maahan tippuneita dynamiitteja ja kaivosvaunuja sekä katsottava, ettei aika lopu kesken. Muuten käsissä olevat dynamiitit räjähtävät Hugon kasvoille."


title: Hugo Classic

text: "Hugo Platin" julkaistiin ensi kerran vuonna 1998. Se sisältää kaikki "Hugo Classic 2:sta" sekä "3:sta" tutu pelit: "lumilauta", "kuumailmapallo", "maan alla", "moottoripyörä", "vuorenjyrkänne", "laskuvarjohyppy", "kanjoni" ja "kelkka". Platinissa esiintyy myös kaksi aiemmissa Hugo-peleissä esiintymätöntä loppukohtausta: "taikakädet" ja "omenankeruu".


title: Hugo Classic

text: Hugon selviytyessä kustakin pelistä, hänen täytyy selvitä vielä yhdestä loppukohtauksesta, joka yleensä on taistelu Scyllaa vastaan.


title: Hugo Classic

text: "Pelin alussa Scylla uhkaa luolassaan, että Hugo ei näe enää ikinä perhettään, joka on vankina taustalla. Kun peli on selvitetty, Hugon pitää vetää yhtä kolmesta köydestä. Jos köysi on väärä, Hugo sidotaan ja lennätetään ulos Scyllan luolasta. Jos köysi on oikea, Hugon perhe vapautuu. Lisäksi Scylla joko muuttuu kauniista ulkomuodostaan takaisin rumaksi (1010 lisäpistettä), muuttuu kotkaksi (1004 lisäpistettä) tai joutuu Hugon sijasta itse köysien sitomaksi ja lennätetään ulos luolasta (2026 lisäpistettä)."


title: Hugo Classic

text: "Hugon on valittava yksi kolmesta avaimesta ja avattava aarrearkku ennen kuin on liian myöhäistä. Jos arkku ehtii painua alas tai avain on väärä, Hugo jää vangiksi. Oikeasta avaimesta saa arkun aarteen haltuunsa ja saa 1000 lisäpistettä."


title: Hugo Classic

text: "Hugon on hypittävä shakkilaudan muotoista lattiaa pitkin ja hänellä on käytössä kaikki varsinaisesta pelistä jäljelle jääneet elämät. Hugon on saatava avain ja avattava kalteriovi, mutta jokaisen askeleen jälkeen tornista Hugoa vahtiva Scylla sähköistää yhden lattian laatan ja sähköistettyyn laattaan astumisesta menettää yhden elämän. Avaimesta saa 500 lisäpistettä ja kalterioven avaamisesta toiset 500."


title: Hugo Classic

text: "Hugon tytär Rut piilottaa helmen yhden simpukankuoren alle ja sekoittaa sen kahden muun kuoren kanssa. Hugon on arvattava minkä alla helmi on. Peli jatkuu kunnes Hugo valitsee väärän kuoren."


title: Hugo Classic

text: "Hugon lapset pudottavat omenoita puista ja Hugon on kerättävä niitä koriin. Omenat pitää välissä heittää mehunpuristimeen."


title: Yleisurheilun sisäratojen Euroopan-mestaruuskilpailut 1974

text: Yleisurheilun sisäratojen Euroopan-mestaruuskilpailut järjestettiin vuonna 1974 Göteborgissa, Ruotsissa. Kisojen ajankohta oli 9.–10. maaliskuuta. Kisapaikkana oli Scandinavium-halli, jonka juoksurata oli 196 metrin mittainen.


title: Sibyllan oraakkelit

text: Sibyllan oraakkelit (joskus "Pseudo-Sibyllan oraakkelit") on kokoelma kreikkalaisella heksametrillä kirjoitettuja oraakkelinlausumia, jotka on laitettu sibyllojen, jumalallisen hurmoksen vallassa toimineiden naispuolisten ennustajien, nimiin. Kirjoitukset ovat arvokas lähde antiikin mytologiaan ja ensimmäisten vuosisatojen hellenistiseen juutalaiseen, varhaiskristilliseen ja gnostilaiseen ajatteluun.


title: Sibyllan oraakkelit

text: Sibyllan oraakkeleita on säilynyt kaksitoista kirjaa. Ne ovat kokoelma erilaisia lausumia, jotka on koottu erilaisissa olosuhteissa. Joiltakin osilta tekstejä on toimitettu ja kirjoitettu uudelleen, kun tekstit ovat tulleet laajempien piirien käyttöön. Juutalaistaustaiset osat ovat peräisin 160-luvun eaa. ja 100-luvun jaa. väliseltä ajalta. Myöhäisimmät kristilliset lisäykset puolestaan ovat peräisin 200-luvulta.


title: Sibyllan oraakkelit

text: Sibyllan oraakkeleita ei tule sekoittaa Rooman historiaan liittyviin "Sibyllan kirjoihin", jotka ovat kadonneet.


title: Sibyllan oraakkelit

text: Sibyllan oraakkelit, sellaisina kuin ne nykyään tunnetaan, on sekava joukko erilaisia kirjoituksia. Kirjoja on ollut alun perin 14, ja nykyään niistä tunnetaan 12 (kirjat IX ja X puuttuvat). Kirjoilla on lukuisia eri kirjoittajia, ne on kirjoitettu eri aikoina, ja niiden uskonnollinen tausta on erilainen. Kirjojen nykyinen järjestys, joka on peräisin tuntemattomalta toimittajalta 500-luvulta, ei määritä kirjoittajia, kirjoitusajankohtia eikä kyseessä olleita uskontoja. Monissa tapauksissa yhteen on koottu toisiinsa liittymättömiä katkelmia, ja samat katkelmat toistuvat useissa kohdissa.


title: Sibyllan oraakkelit

text: Koska kirjoitukset olivat anonyymejä, ne olivat alttiita myöhemmille hellenististen juutalaisten ja varhaiskristittyjen omien tarkoitusperiensä mukaan tekemille muokkauksille ja laajennoksille. Oraakkelinlausumien kehittäminen oli varhaiskristityille niin yleistä, että Kelsos käytti kristityistä nimitystä ("sibyllistai", ”sibyllanlevittäjät”, ”sibylloihin uskojat”). Kristittyjen toimittajien ja kopioijien ansiosta kirjat ovat myös säilyneet nykypäiviin.


title: Sibyllan oraakkelit

text: Varhaisimpia Sibyllan oraakkeleista vaikuttavat olevan kirjat III-V, jotka olivat osittain Aleksandrian juutalaisten kokoamia. Kirja III vaikuttaa olevan koostettu Ptolemaios VI Filometorin aikana. Kirjat I-III saattavat olla kristittyjen kirjoittamia, mutta niidenkin tapauksessa alkuperäinen juutalainen teksti on mahdollisesti sovitettu myöhemmin kristillisiin tarkoituksiin.


title: Sibyllan oraakkelit

text: Varhaiset kirkkoisät viittasivat oraakkeleihin usein. Heihin lukeutuvat Athenagoras (n. 176); Theofilos, Antiokian piispa (n. 180); Klemens Aleksandrialainen (n. 200); Origenes (200-luku); Lactantius (n. 305) ja Augustinus (n. 400). He kaikki tunsivat jonkin version sibyllakokoelmista, lainasivat niitä ja esittivät niistä kristillistettyjä mukaelmia. Jotkut katkelmalliset säkeet tunnetaan vain siksi, että joku kirkkoisistä on lainannut niitä. Se, että Sibyllan oraakkeleita käyttivät muutkin kuin kristityt, tulee ilmi esimerkiksi Josephuksen tekemistä lainauksista.


title: Sibyllan oraakkelit

text: Kristinuskon vähitellen syrjäyttäessä pakanuuden kiinnostus oraakkeleihin väheni, eikä kirjoituksia enää luettu laajalti. Ne kuitenkin tunnettiin keskiajalla sekä idässä että lännessä. Pakanallisesta sisällöstään huolimatta kirjoitukset on joskus luettu apokryfisiin kirjoihin; ne eivät kuitenkaan kuulu minkään kirkon kanonisten kirjoitusten joukkoon.


title: Sibyllan oraakkelit

text: Tekstit löydettiin uudelleen 1500-luvulla. Niiden julkaisu sai aikaan sensaation tutkijoiden joukossa. Vuonna 1545 Sixtus Birck (Xystus Betuleius) julkaisi Baselissa kahdeksan kirjaa käsittäneen laitoksen ja seuraavana vuonna latinankielisen laitoksen. Johannes Opsopoeus (Johannes Koch) käytti parempia käsikirjoituksia; hänen laitoksensa ilmestyi Pariisissa vuonna 1599. Seuraava julkaisu oli Andrea Gallandin sarjassa "Bibliotheca Veterum Patrum" (Venetsia, 1765, 1788). Vuonna 1817 Angelo Mai toimitti laitoksen, joka perustui Biblioteca Ambrosianassa säilytettävään käsikirjoitukseen ("Codex Ambrosianus"); myöhemmin hän löysi neljä kirjaa lisää Vatikaanin kirjastosta aiempiin nähden itsenäisestä kokoelmasta. Kirkkoisillä säilyneistä katkelmista ilmenee, että Sibyllan oraakkeleita oli aiemmin enemmänkin. 1800-luvun kuluessa julkaistiin myös parannettuja laitoksia aiemmin julkaistuista osista.


title: Sibyllan oraakkelit

text: Sibyllan oraakkelit koostuvat heksametrisäkeistä. Kirjat yhdistelevät antiikin kreikkalaista ja roomalaista mytologiaa, lainaten aiheita Homerokselta ja Hesiodokselta; juutalaiskristillisiä kertomuksia, kuten Eedenin puutarha, Nooa ja Babylonin torni; varhaiskristillisiä ja gnostilaisia saarnoja ja eskatologisia kirjoituksia; ohuesti verhottuja viittauksia historiallisiin hahmoihin, kuten Aleksanteri Suureen ja Kleopatraan; ja viittauksia myöhemmän Rooman valtakunnan ajan tapahtumiin, usein esittäen Rooman negatiivisessa valossa. Eräät apokalyptiset kohdat vaikuttavat heijastelevan yleisiä apokalyptisen kirjallisuuden teemoja, jotka ovat näkyvissä myös "Johanneksen ilmestyksessä".


title: Sibyllan oraakkelit

text: Kirjojen sisällöstä ei ole varmuudella voitu päätellä, mitkä ovat juutalaista ja mitkä kristillistä alkuperää. Kirjojen järjestys ei liity niiden ikään.


title: Salaisen agentin kansio

text: Salaisen agentin kansio () on ensimmäinen Harry Palmer -elokuva vuodelta 1965. Elokuvan ohjasi Sidney J. Furie. Nimiosassa oli vielä suurelle yleisölle tuntematon Michael Caine. Elokuva menestyi hyvin, ja sille tehtiin neljä jatko-osaa.


title: Salaisen agentin kansio

text: British Film Instituten valitsemat asiantuntijat äänestivät "Salaisen agentin kansion" vuonna 1999 mukaan kaikkien aikojen sadan parhaan brittielokuvan listalle. "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Harry Palmer

text: Harry Palmer on kuvitteellinen salainen agentti, joka on seikkaillut elokuvissa "Salaisen agentin kansio" (1965), "Hautajaiset Berliinissä" (1966), "Miljardin dollarin aivot" (1967), "Tappavaa menoa Pekingissä" (1995) ja "Pietarin keskiyö" (1996). Harry Palmer -elokuvat olivat menestyksiä 1960-luvulla. Palmeria esitti Michael Caine ja hänen pomoaan Guy Doleman.


title: Hautajaiset Berliinissä (elokuva)

text: Hautajaiset Berliinissä ("Funeral in Berlin") on vuonna 1966 valmistunut elokuvasarjan "Harry Palmer" toinen osa. Elokuvan ohjasi tällä kertaa Guy Hamilton, joka oli ohjannut ennen elokuvaa menestyneen James Bond -elokuvan. Michael Caine jatkoi roolissaan Harry Palmerina.


title: Hautajaiset Berliinissä (elokuva)

text: Elokuva pohjautuu Len Deightonin romaaniin "Funeral in Berlin" ("Hautajaiset Berliinissä").


title: Hautajaiset Berliinissä (elokuva)

text: "Video-oppaassa" vuodelta 1994 Bello Romano kutsui elokuvaa juoneltaan kulmikkaaksi ja pätevästi miehitetyksi. Hän antoi elokuvalle kolme tähteä viidestä, mikä vastaa sanallista arviota ”hyvä”.


title: Anita Aittala

text: Aini Anita Aittala (22. elokuuta 1927 Halikko – 2011) oli suomalainen pika- ja keskimatkojen juoksija.


title: Anita Aittala

text: Aittala voitti 800 metrin juoksun Suomen mestaruuden vuonna 1962. Hän voitti lisäksi matkalla hopeaa vuosina 1961 ja 1963 sekä pronssia vuosina 1950, 1952 ja 1953. 400 metrin juoksussa Aittala oli hopealla vuosina 1961 ja 1963 sekä pronssilla vuonna 1962.


title: Anita Aittala

text: Mynämäellä 30.7.1950 Aittala juoksi uuden 2.23,0 parantaen Anna-Liisa Kurjen aiemmin samana päivänä Mäntässä juoksemaa ennätystä 2.24,8. Kurki rikkoi ennätyksen Valkeakosken SM-kisoissa pari viikkoa myöhemmin.


title: Blast from the Past – Vihdoinkin pihalla

text: Blast from the Past on vuonna 1999 julkaistu romanttinen komedia, jonka on ohjannut Hugh Wilson. Pääosissa ovat Brendan Fraser, Alicia Silverstone, Sissy Spacek, Christopher Walken ja Dave Foley.


text: Kommunistipelkoinen tiedemies (Christopher Walken) rakentaa 60-luvun kylmän sodan aikana säteilysuojan syvälle maan alle. Suojaa on tarkoitus käyttää, kun ydinsota syttyy. Naapurustossa räjähtää lentokone ja räjähdyksen kuultuuan tiedemies luulee ydinsodan alkaneen. Hän lukitsee itsensä, vaimonsa ja poikansa Adamin (Brendan Fraser) 35 vuodeksi maan alle. Aikuiseksi tultuaan Adam pääsee ihmisten ilmoille ja rakastuu kauniiseen Eveen (Alicia Silverstone).


title: Georg Joseph Beer

text: Georg Joseph Beer (23. joulukuuta 1763 Wien – 11. huhtikuuta 1821 Wien) oli itävaltalainen lääkäri. Beer tutki silmäsairauksia ja loi perustan tieteelliselle silmätautiopille. Hän kehitti kirurgisen toimenpiteen harmaakaihin hoitamiseksi ja kirjoitti oppikirjan silmäsairauksista 1813. Beer nimitettiin Wienin yliopiston silmätautiopin professoriksi vuonna 1818. Hän jäi työkyvyttömäksi 1819 aivohalvauksen seurauksena ja kuoli muutamaa vuotta myöhemmin.


title: Aale

text: Aale on miehen ja aiemmin myös naisen etunimi. Väestörekisterikeskuksen mukaan nimi Aale on annettu kesäkuun 2017 alkuun mennessä 339 miehelle ja alle 71 naiselle. Nimeä on annettu aina enemmän miehille, mutta tunnetuin Aale on nainen: runoilija Aale Tynni. Suosituimmillaan nimi oli 1900–1930-luvuilla. Nimen suosio on ollut pienessä nousussa 2000-luvulla.


title: Aale

text: Nimeä ei ole nimipäiväkalenterissa.


title: Jack Turner

text: Jack "Cactus Jack" Turner (12. helmikuuta 1920 Seattle, Washington – 12. syyskuuta 2004 Renton, Washington) oli yhdysvaltalainen kilpa-ajaja.


title: Jack Turner

text:
Turner oli ensimmäinen kaksinkertainen AAA National Midget -mestari voitettuaan mestaruudet vuosina 1954–1955. Kaudella 1954 Turner ei voittanut kertaakaan, mutta seuraavalla kaudella voitti kuusi kertaa. Hän on voittanut myös neljätoista National USAC -tapahtumaa. Hän oli myös toinen Darlingtonissa 1956.
Hän osallistui kuuteen Indianapolis 500 -kilpailuun kausilla 1956–1959 ja 1961–1963. Hän oli parhaimmillaan yhdestoista vuoden 1957 kilpailussa, joka oli ainoa kilpailu, jossa hän ajoi maaliin asti. Hän lopetti uransa vuoden 1963 Indy 500 -kilpailun harjoituksissa sattuneen onnettomuuden seurauksena.


title: Jack Turner

text: Turner valittiin vuoden 1984 National Midget Auto Racing Hall of Fameen.


title: Eino Hanski

text: Eino Hanski (17. heinäkuuta 1928 Leningrad, Neuvostoliitto – 20. elokuuta 2000 Göteborg, Ruotsi) oli suomalainen kirjailija ja kuvanveistäjä. Hänen tunnetuimpia teoksiaan ovat omaelämäkerrallinen "Pitkät vuodet" -romaanitrilogia sekä Evert Tauben muistomerkki.


title: Eino Hanski

text: Eino Hanskin vanhemmat olivat vallankumouksen jälkeen Neuvostoliittoon jääneitä suomalaisia. Kirjoittamassaan trilogiassa "Pitkät vuodet" hän kertoi elämästään, jonka aikana hän kulki Leningradista monien vaiheiden kautta Ruotsiin. Trilogian ensimmäisessä osassa "Pitkä talvi" kerrotaan Leningradin piirityksestä, joka vei hengen Eino Hanskin isältä ja useilta sukulaisilta. Trilogian toinen osa "Pitkä matka" kertoo Hanskin sekä hänen äitinsä ja sisarensa matkasta Kaukasukselle, jonne heidän karjavaununsa neljästäkymmenestä matkustajasta vain yhdeksän pääsi hengissä perille. Saksalaisjoukkojen saapuminen heidän kotikyläänsä johti juutalaisten ja vähitellen myös monien muiden teloituksiin, ja Hanskin perhe katsoi parhaaksi paeta kohti Suomea. Trilogian päätösosassa "Pitkä odotus" kerrotaan Hanskien päätymisestä Ukrainan kautta Puolaan Gdańskin ja Gdynian pakolaisleireille. Lopulta perhe pääsi Suomeen, mutta kun inkeriläisiä alettiin luovuttaa Neuvostoliittoon, pakeni Hanski veneellä Pohjanlahden yli Ruotsiin ja asettui Hudiksvalliin.


title: Eino Hanski

text: Ruotsissa Eino Hanski kävi kansankorkeakoulun, opiskeli valokuvausta sekä työskenteli metsä- ja satamatyömiehenä, valokuvaajana, sosiaalityöntekijänä ja matkailumajan vastaavana. Uransa kirjailijana hän aloitti omaelämäkerrallisella trilogiallaan 1960-luvulla. Sanasokeuden vaivaaman Hanskin apuna kirjoitustyössä toimi hänen ruotsalainen vaimonsa. Television kirjallisuusohjelmassa "Röda rummet" Hanskin trilogia äänestettiin sadan merkittävimmän 1900-luvulla ilmestyneen ruotsalaisen kaunokirjallisen teoksen joukkoon.


title: Eino Hanski

text: Hanskin romaaneista "Vapauden tunnit" kertoo Venäjän kahdesta vallankumouksellisesta vuosikymmenestä Pietarissa alkaen vuodesta 1905. Hän kirjoitti myös muutamia televisionäytelmiä ja kuunnelmia sekä teki valokuvakirjan "Eino Hanski Neuvostoliitossa".


title: Gene Force

text: Gene Force (15. kesäkuuta 1916 New Madison, Ohio, Yhdysvallat – 21. elokuuta 1983 Brooklyn, Michigan, Yhdysvallat) oli yhdysvaltalainen Indianapolis 500 -kuljettaja. Hän osallistui kahteen Indianapolis 500 -kilpailuun kausina 1951 ja 1960. Hän oli vuoden 1951 kilpailussa 11:s ja vuoden 1960 kilpailussa 28:s. Force kilpaili myös 33 USAC-kilpailussa, joissa hän oli kolmesti kolmas.


title: Hautajaiset Berliinissä

text: Hautajaiset Berliinissä () on Len Deightonin vakoiluromaani vuodelta 1964. Juhani Jaskarin suomennos ilmestyi 1965.


title: Hautajaiset Berliinissä

text: Romaanin aihe on neuvostoliittolaisen tieteilijän loikkaus länteen. Sivujuonteena on homoseksuaalisuus.


title: Hautajaiset Berliinissä

text: Kirjan pohjalta on 1966 tehty elokuva "Hautajaiset Berliinissä", jonka on ohjannut Guy Hamilton ja jossa pääosaa näyttelee Michael Caine.


title: Konnakärpänen

text: Konnakärpänen ("Lucilia bufonivora") on sammakoiden ja konnien loinen. Konnakärpänen on noin sentin mittainen vihreänkiiltävä raatokärpäsiin ("Calliphoridae") kuuluva siivekäs hyönteinen, joka laskee lisääntyäkseen munansa sammakkoeläimen selkään.


title: Konnakärpänen

text: Vuorokauden kuluessa munista kuoriutuu toukkia, jotka vaeltavat isäntänsä silmiin ja sieraimiin ja alkavat syödä pään pehmeitä kudososia. Sammakko kuolee saamiinsa vammoihin muutamassa päivässä. Konnakärpäsen toukat jatkavat kuolleen isäntäeläimensä syöntiä, kunnes mitään ei ole enää jäljellä. Toukat koteloituvat maahan, ja puolessatoista viikossa kuoriutuu uusi kärpässukupolvi.


title: Konnakärpänen

text: Naaraskärpänen munii keskimäärin noin 60-70 munaa, ja kesässä voi syntyä kolmekin uutta kärpässukupolvea.


title: Konnakärpänen

text: Nimensä konnakärpänen on saanut rupikonnasta, koska Keski-Euroopassa kärpäsen isäntä on useimmiten rupikonna. Isännäksi käyvät myös muut lajit, kuten esimerkiksi salamanterit.


title: Konnakärpänen

text: Laji on melko yleinen Etelä- ja Keski-Suomessa mutta varsin huomaamaton, koska useimmiten uhreiksi valikoituneet isäntäeläimet ovat heinikoiden kätköissä kuolleina.


title: Margaret Morse Nice

text: Margaret Morse Nice (s. 6. joulukuuta 1883 Amherst, Massachusetts – 26. kesäkuuta 1974 Chicago) oli yhdysvaltalainen lintutieteilijä ja kirjailija.


title: Margaret Morse Nice

text: Nicen isä oli Anson D. Morse, Amherst Collegen historian professori, ja äiti Margaret Duncan (Ely). Hänellä oli kuusi sisarusta. Nicen intohimo lintuihin syttyi jouluna 1895, jolloin hän 12-vuotiaana sai lahjaksi Mabel Osgood Wrightin lintukirjan "Bird-Craft".


title: Margaret Morse Nice

text: Nice suoritti Bachelor of Arts -tutkinnon Mount Holyoke Collegessa 1906, ja Master of Arts -tutkinnon biologiassa Clark Universityssä Worcesterissa Massachusettsissa 1915. Näihin aikoihin hän kirjoitti peltoviiriäisen ("Colinus virginianus") ravinnosta ensimmäisen tutkielmansa.


title: Margaret Morse Nice

text: Clark Universityssä Nice tutustui Leonard Blaine Niceen ja he avioituivat 1908. Heille syntyi viisi lasta. Perhe muutti Normaniin Oklahomaan, josta Leonard sai viran yliopistosta. Vuosina 1913–1927 Nice tutki Oklahoman linnustoa ja julkaisi teoksen "Birds of Oklahoma" 1931. Hän kiinnostui myös lastenpsykiatriasta tarkkaillen omia lapsiaan ja julkaisi aiheesta 18 artikkelia. 1927 perhe muutti Columbusiin Ohioon, josta Leonard sai professuurin Ohion valtionyliopistosta. Columbusissa Nice ryhtyi tutkimaan laulusirkun ("Melospiza melodia") elämää. Tutkimukset alkoivat 1929 ja kestivät kahdeksan vuotta. 1937 hän julkaisi aiheesta teoksen "Studies in the Life History of the Song Sparrow", joka nosti hänet maailman ornitologien eturiviin. Hänet valittiin ensimmäisenä naisena Wilson Clubin puheenjohtajaksi ja American Ornithologists' Unionin (AOU) jäseneksi. 1938 hän vietti kaksi kuukautta Itävallassa tutkien vankina pidettyjen lintujen käyttäytymistä yhdessä Konrad Lorenzin kanssa.


title: Margaret Morse Nice

text: Nice julkaisi ensimmäiset laulusirkkuartikkelinsa Saksassa "Journal für Ornithologie"ssa Ernst Mayrin ja Erwin Stresemannin avustuksella 1933 ja 1934, koska yhdysvaltalaiset tieteelliset sarjat eivät suostuneet julkaisemaan niin pitkää artikkelia. Nice kirjoitti lähes 250 artikkelia linnuista, 3 000 kirja-arvostelua ja useita kirjoja. Hänelle myönnettiin kaksi kunniatohtorin arvoa ja hän oli muun muassa Suomen lintutieteellisen yhdistyksen kunniajäsen. Wilson Ornithological Society perusti hänen nimeään kantavan mitalin "Margaret Morse Nice Medal"in vuonna 1997.


title: Margaret Morse Nice

text: Margaret Morse Nice kuoli Chicagossa 26. kesäkuuta 1974 verisuonten kalkkiutumiseen, vain pari kuukautta miehensä kuoleman jälkeen.


title: Gilles Bernheim

text: Gilles Bernheim (s. 1952 Aix-les-Bains) on ranskalainen rabbi. Hän aloitti 1. tammikuuta 2009 virkansa maansa juutalaisyhteisön päärabbina, jona häntä edelsi Joseph Sitruk. Huhtikuussa 2009 Bernheimista tehtiin Kunnialegioonan ritari. Ennen kesäkuussa 2008 tapahtunutta valintaansa päärabbiksi hän oli toiminut Pariisin suuren synagogan rabbina vuodesta 1997.


title: Joseph Sitruk

text: Joseph Haïm Sitruk (16. lokakuuta 1944 Tunis – 25. syyskuuta 2016 Pariisi) oli ranskalainen rabbi, joka toimi maansa juutalaisyhteisön päärabbina vuosina 1987–2008. Vuonna 2008 hänen tilalleen valittiin Gilles Bernheim, joka aloitti Ranskan päärabbina 1. tammikuuta 2009.


title: Joseph Sitruk

text: Ennen nousemistaan päärabbiksi Sitruk oli toiminut Strasbourgin rabbina ja Marseillen päärabbina. Hän toimi myös Eurooppalaisten rabbien konferenssin puheenjohtajana. Hänestä tuli vuonna 2007 Kunnialegioonan komentaja.


title: Joseph Sitruk

text: Vuonna 2001 kärsimänsä sairauskohtauksen jälkeen Sitruk oli osittain halvaantunut.


title: Mari (kappale)

text: Mari on Kasevan vuonna 1975 singlenä levyttämä kappale. Se kuuluu yhtyeen tunnetuimpiin. Laulun on säveltänyt ja sanoittanut Asko Raivio, sovitus on hänen ja Mikko Jokelan. Kappale julkaistiin alun perin vain singlenä, mutta se on mukana vuonna 2003 julkaistulla kokoelmalla "Monen vuoden jälkeen – parhaat laulut".


title: Mari (kappale)

text: Kappaleella on vierailevana kosketinsoittajana Pedro Hietanen.


title: Hiljainen on laulu rakkauden

text: Hiljainen on laulu rakkauden on Taikakuun vuonna 2005 samannimisellä albumillaan levyttämä kappale. Sen on säveltänyt ja sanoittanut Samppa Komokallio, sovitus on yhtyeen. Se on yhtyeen tunnetuimpia kappaleita ja myös vuoden 2005 tunnetuimpia iskelmähittejä.


title: Köyhän miehen Peace&Love

text: Köyhän miehen Peace&Love on Pate Mustajärven vuonna 2005 albumillaan Ajan päivin, ajan öin levyttämä kappale, joka nousi pieneksi hitiksi. Se löytyy myös levyltä Musiikkia elokuvasta Vares ja Pate Mustajärven kokoelmalta Miehen tie - 50-vuotiskokoelma. Kappaleen on säveltänyt Olli Lindholm ja sanoittanut Pauli Hanhiniemi, sovituksen ovat tehneet yhdessä Jari Latomaa ja Mikko Kangasjärvi.


title: Thomas Bewick

text: Thomas Bewick (s. 12. elokuuta 1753 Mickley, Ovingham, Northumberland, Englanti – 8. marraskuuta 1828 Gateshead, Durham) oli englantilainen kaivertaja ja lintutieteilijä.


title: Thomas Bewick

text: Bewickin isä John Bewick vuokrasi pienen hiilikaivoksen Mickley Bankista ja lähetti Thomasin kouluun läheiseen Ovinghamin kylään. Thomas oli heikko oppilas mutta osoitti jo hyvin nuorena piirtämisen lahjoja, vaikka ei koskaan opiskellut taidetta. 14-vuotiaana hänet esiteltiin Ralph Beilbylle, kaivertajalle Newcastlesta. Beilbyn pajassa Thomas oppi taitavaksi puun kaivertajaksi ja 1776 hänestä tuli Beilbyn yhtiökumppani.


title: Thomas Bewick

text: Bewickin kuuluisin teos "History of British Birds" ilmestyi vuosina 1797–1804 ja "Birds" kaksiosaisena "Land Birds" ja "Water Birds", lisäyksin vuonna 1821. Hän kuvitti useiden kirjailijoiden teoksia.


title: Thomas Bewick

text: Vuonna 1786 Bewick avioitui Isabella Elliotin kanssa ja heille syntyi neljä lasta.


title: Thomas Bewick

text: Bewickin kunniaksi on nimetty tarhapeukaloinen ("Thryomanes bewickii") (John James Audubon, 1829). Myös pikkujoutsenen vanha nimi "Cygnus bewickii" on annettu hänen mukaansa.


title: Gaius Julius Vindex

text: Gaius Julius Vindex (kuoli 69) oli roomalainen poliitikko. Hän oli kuninkaallista sukua, joka oli alkujaan Aquitaniasta. Vindexin isä oli senaattori. Vindex oli Gallia Lugdunensiin maaherrana Neron aikana. Hän kapinoi vuonna 68 ja sai tukea Galbalta. Germania Superiorin maaherra Verginius Rufus kukisti hänet. Tämän jälkeen Vindex teki itsemurhan.


title: Colleen Pickett

text: Colleen Pickett on kuvitteellinen henkilö televisiosarjassa "Lost". Häntä näyttelee Paula Malcolmson.


title: Colleen Pickett

text: Colleen Pickett on yksi Toisista ja Dannyn vaimo. Hänet nähdään ensimmäisen kerran -asemalla, kun hän kertoo Benille ja Julietille osan selviytyneistä (Sayid, Jin ja Sun) saapuneen valekylään purjeveneellä. Ben määrää Colleenin hakemaan kyseisen purjeveneen ja osan Toisista auttamaan häntä. Ennen lähtöään Colleen puhuu Dannyn kanssa tehtävästään, ja he suutelevat. Colleen lähtee Toisten sukellusveneellä purjeveneen luo luo.


title: Colleen Pickett

text: Yöllä Colleen saapuu ryhmänsä kanssa Pala Ferryn laiturille, johon purjevene on ankkuroitu. Colleen onnistuu tunkeutumaan veneelle Sayidin ja Jinin huomaamatta. Alakannella Colleen kohtaa Sunin, joka osoittaa häntä aseella. Colleen sanoo tietävänsä Sunin koko nimen ja ettei hän päästä tätä lähtemään. Colleen yrittää vakuuttaa etteivät he ole vihollisia keskenään ja ettei Sun ole murhaaja, mutta heistä tulisi Sunin vihollisia jos Sun ampuisi hänet. Kun Tom käynnistää veneen moottorin, Sun säikähtää ja vahingossa ampuu Colleenia vatsaan. Sun pakenee veneestä jättäen haavoittuneen Colleenin Tomin ja Ivanin luo.


title: Colleen Pickett

text: Colleenin tiimi palaa pian Hydra-saarelle Colleenin ollessa kriittisessä tilassa. Juliet ei pysty auttamaan Colleenia ja pyytää Jackiä auttamaan. Jack ei kuitenkaan pysty käynnistämään Colleenin sydäntä uudestaan, ja Colleen kuolee leikkauspöydälle. Muiden vietyä ruumiin pois, Jack sanoo Colleenin kuolleen ennen kuin hänet tuotiin huoneeseen.


title: Colleen Pickett

text: Seuraavana päivänä Ben pyytää Jackiä osallistumaan Colleenin hautajaisiin. Kaikki läsnäolijat ovat pukeutuneet valkoisiin kaapuihin ja taustalla soi Brenda Leen ”i Wonder”. Colleenin ruumis vapautetaan mereen lautalla, joka sytytetään tuleen. Danny pitää Sawyeria vastuullisena ja purkaa vihansa tähän. Ennen kuin hän yrittää tappaa Sawyerin kaksi päivää hautajaisten jälkeen, Danny sanoo omistavansa tekonsa Colleenille.


title: Sarjakuvalehti

text: Sarjakuvalehti tarkoittaa seuraavia asioita:


title: For My Lady

text: For My Lady on The Moody Blues -yhtyeen kappale vuonna 1972 julkaistulla albumilla "Seventh Sojourn". Sen on kirjoittanut yhtyeen huilisti Ray Thomas. Kappale julkaistiin myös ”I'm Just a Singer (In a Rock and Roll Band)” -singlen b-puolella.


title: For My Lady

text: Neumann levytti kappaleesta suomenkielisen version ”Naiselleni”, johon hän kirjoitti suomenkieliset sanat. Kappale julkaistiin hänen ensimmäisellä sooloalbumillaan "Albion" vuonna 1986. Sovituksen on tehnyt Pave Maijanen. Kappale on myös Neumannin kokoelmalla "Naiselleni".


title: NBA-kausi 1995–1996

text: NBA-kausi 1995–1996 oli NBA-liigan 50. kausi. Runkosarja käynnistyi 3. marraskuuta 1995 ja päättyi 21. huhtikuuta 1996. Pudotuspelien päätteeksi 16. kesäkuuta Chicago Bulls palasi kahden vuoden tauon jälkeen mestaruuskantaan voitettuaan Seattle SuperSonicsin finaalisarjassa otteluvoitoin 4–2.V=voitot, H=häviöt, V%=voittoprosentti, *=divisioonansa voittaja


title: Keskellä selkää (albumi)

text: Keskellä selkää on suomalaisen Cameon ensimmäinen studioalbumi. Se julkaistiin Hi-Hat merkillä numerolla Hilp 108 1975.


title: Keskellä selkää (albumi)

text: Albumin nimikkokappale ilmestyi julkaisuvuotenaan myös singlenä B-puolenaan "Buffalo"-kappale.


title: Mikko Koivusalo

text: Mikko Juhani Koivusalo (s. 14. elokuuta 1956 Seinäjoki) on suomalainen kirjailija, suomentaja, säveltäjä ja sanoittaja, jonka erikoisalueita ovat musiikkiteatteri, lastenteatteri ja komedia.


title: Mikko Koivusalo

text: Hän on kirjoittanut toistakymmentä revyytä musiikkeineen, kymmenen näytelmää sekä suomentanut lukuisia musikaaleja kuten "Cats", "Evita", "My Fair Lady" sekä muun muassa Vreeswijkiä, Bob Dylania ja Shakespearea teatteriin. Koivusalo on myös suunnitellut lautapeliklassikon "Alias".


title: Mikko Koivusalo

text: Kauppatieteiden maisteriksi opiskellut Mikko Koivusalo toimi 1980–1990-luvuilla copywriterina ja radiomainonnan tekijänä. Teatteriura alkoi vuonna 1994 vuorovaikutteisella dekkarimysteerillä "Nojatuolisalapoliisi", joka julkaistiin CD-ROM-levyllä. Tästä poiki lapsille ja aikuisille suunnattuja vuorovaikutteisia teatteriesityksiä, joita esitettiin muun muassa Teatteri 2000:ssa Tampereella ja Teatteri Jurkassa Helsingissä. Yhdessä Kari Puumalaisen kanssa syntyi televisiosketsisarja "Puukoi", jota MTV3 esitti 1994–1995. Tähän sarjaan Koivusalo muun muassa sävelsi 27 laulua.


title: Mikko Koivusalo

text: Vuonna 1997 Mikko Koivusalo kirjoitti ja sävelsi Turun kaupunginteatterille ensimmäisen revyynsä "Kyl määki Turuus". Siitä seurasi sarja turkulaisen Teatteri Satakielen tuottamia revyitä, joita esitettiin Turun ja Helsingin ravintoloissa ja Helsingin Savoy-teatterissa: "Onk mulkukka soittanu?" (1998), "Terveisiä PC:stä" (2000), "Kekä nyssi soittaa?", "Ihan kuusessa" (2002), "Kuis menee?" (2003, yhdessä Kari Puumalaisen kanssa) ja "Reet silmissä" (2004). Revyissä näyttelivät ja lauloivat muiden muassa Eija Ahvo, Susanna Haavisto, Sinikka Sokka, Jussi Lampi, Puntti Valtonen ja Veeti Kallio. Ohjaajina olivat Dick Holmström ja Tiina Brännare. Sketseihin ja lauluihin perustuvia revyitä Koivusalo on tehnyt myös Seinäjoen ja Mikkelin kaupunginteattereille.


title: Mikko Koivusalo

text: Marraskuussa 2012 sai Turun kaupunginteatterin päänäyttämöllä ensi-iltansa Koivusalon kirjoittama ja säveltämä revyy "Kui-joen silta".


title: Mikko Koivusalo

text: Koivusalon ensimmäinen Broadway-musikaalin suomennos oli Louis Jordanin musiikkiin perustuva "Five Guys Named Moe", jota esitettiin Helsingin Savoy-teatterissa kevättalvella 2001. Helsingin Kaupunginteatterissa kantaesitettiin tammikuussa 2002 Koivusalon suomennos Terrence McNallyn musikaalista "Housut pois" Kurt Nuotion ohjaamana. Vuonna 2012 sama teos tuli Samppalinnan kesäteatterin ohjelmistoon Heikki Sankarin sovituksena ja ohjauksena. Suomennoksen Jim Jacobsin ja Warren Caseyn musikaalista "Grease" ohjasi Marco Bjurström Helsingin Kaupunginteatterin syyskaudelle 2002. Sitä esittivät kesällä 2011 myös Musiikkiteatterikoulu Skenen oppilaat Helsingin Aleksanterinteatterissa.


title: Mikko Koivusalo

text: Vuonna 2003 Turun kaupunginteatteri tuotti Stephen Sondheimin musikaalin "Into the Woods" Koivusalon suomentamana nimellä "Pimeä metsä". Seuraavana vuonna Ville Sandqvist sovitti ja ohjasi Turun kaupunginteatteriin Koivusalon suomentaman laulunäytelmän Kenneth Grahamen lastenkirjaklassikosta "Kaislikossa suhisee". Vuonna 2005 sai Helsingin Uudessa Iloisessa Teatterissa ensi-iltansa suomennos Fats Wallerin musiikkiin perustuvasta näytelmästä "Ain’t Misbehavin’ – En katso muihin". Sitä on esittänyt myös Vantaan revyy syyskaudella 2010.


title: Mikko Koivusalo

text: Syyskaudella 2005 sai Helsingin Kaupunginteatterissa kantaesityksensä musikaalin "Hairspray" suomennos. Andrew Lloyd Webberin "Evita" sai ensi-iltansa Helsingin Kaupunginteatterissa helmikuussa 2006.Jerry Hermanin ja Harvey Fiersteinin "Lainahöyhenissä" ("La cage aux folles") kantaesitettiin Heinolan kesäteatterissa 2007 ja Helsingin Kaupunginteatterin Arena-näyttämölle se tuli syyskuussa 2011. Kanadalaisten Richard Greenblattin ja Ted Dykstran menestyskomedia "2 Pianos, 4 Hands" suomentui Teatteri Satakielen kantaesitykseksi "2 pianoa, 4 kättä" Hotelli Presidentissä 6. syyskuuta 2007, rooleissa Jasse Varpama ja Pauli Kari.


title: Mikko Koivusalo

text: Lahden kaupunginteatteri teetti Koivusalolla uuden suomennoksen Lloyd Webberin "Cats"-musikaalista syyskaudelle 2007. Uusi käännös "My Fair Ladystä" toteutettiin Vaasan ja Kotkan kaupunginteattereissa 2009. Saman vuoden elokuuhun sijoittuu "Maija Poppasen" kantaesitys Helsingin Kaupunginteatterin isolla näyttämöllä. Saman teatterin Studio Pasilassa sai joulukuussa 2010 ensi-iltansa suomennos Tom Kittin ja Brian Yorkeyn rockmusikaalista "Next to Normal".


title: Mikko Koivusalo

text: Keväällä 2014 sai Helsingin Kaupunginteatterissa Suomen-kantaesityksensä Phil Collinsin ja Henry Hwangin musikaali "Tarzan", jonka Mikko Koivusalo suomensi ja Kari Rentola ohjasi. Syksyllä 2014 Koivusalon suomennosta Engelbert Humperdinckin satuoopperasta "Hannu ja Kerttu" esitettiin Turussa Saaristo-oopperan ja Linnateatterin yhteistuotantona. Syksyllä 2015 Helsingin Kaupunginteatterin ohjelmistossa oli Koivusalon suomennos Lee Hallin ja Elton Johnin musikaalista "Billy Elliot", joka tuotettiin myös Vaasan kaupunginteatteriin 2017 ja Tampereen Työväen Teatteriin 2018.


title: Mikko Koivusalo

text: Syksyllä 2017 esitettiin Turun kaupunginteatterissa Koivusalon suomentamaa, Stingin säveltämää ja sanoittamaa musikaalia "Viimeinen laiva".


title: Mikko Koivusalo

text: Vuonna 2005 Mikko Koivusalo suomensi saksalaisen Manfred Kargen runoja Toni Edelmannin ja Eija Ahvon esitykseksi "Secret" teatteri Avoimissa Ovissa. Lauluja myös levytettiin albumille "Vuodet". Helsingin Juhlaviikoille 2006 Mikko Koivusalo laati libreton urheiluaiheiseen oopperaan "Herkules", jonka musiikkina käytetään Johann Sebastian Bachin maallisia kantaatteja. Saman vuoden kesäksi syntyi Turun Linnateatteriin Ilkka Heilän sarjakuvastrippeihin perustuva "B. Virtanen – Komedia arkipäivän sankarista". Seuraavana kesänä Linnateatterin Naantalin lavalla oli vuorossa neljän miesnäyttelijän Aleksis Kivi -kohellus "Seitsemän veljestä", joka oli samalla Kari-Pekka Toivosen debyyttiohjaus. Kesälle 2013 Koivusalo kirjoitti ja Toivonen ohjasi Naantaliin länkkäriparodian "Vetämättömät".


title: Mikko Koivusalo

text: Koivusalon kirjoittama "Smokkijätkät" sai ensi-iltansa Helsingissä vuonna 2007 ja perustuu Frank Sinatran, Dean Martinin ja Sammy Davis Jr.:n tunnetuksi tekemiin lauluihin. Gösta Knutssonin tarinoihin pohjautuva "Pekka Töpöhäntä Vartiovuorenmäellä" nähtiin Turun kesäteatterissa 2008. Se perustui ruotsalaisen Jan Lewinin dramatisointiin, johon Koivusalo sävelsi ja sanoitti lauluja.


title: Mikko Koivusalo

text: Bob Dylanin laulutekstien suomennoksista syntyi 2003 Teatteri Satakielen tuottama lauluilta "Mitä rakkaus hyödyttää eli Dylania suomeksi". Vuonna 2012 Bob Dylanin lauluja kuultiin nimellä "Vapaa mies – Dylania suomeksi" Turun kaupunginteatterin Sopukassa. Koivusalo esiintyy produktiossa itsekin pianistina ja laulajana. Hän esiintyi ja johti yhtyettä myös Carolan kappaleisiin perustuvassa lauluillassa "Maailmannainen" Turun kaupunginteatterissa keväällä ja Linnateatterissa syksyllä 2014. Illan laulusolistina oli Kirsi Tarvainen, ja sen pohjalta levytettiin myös CD-albumi. Syksyllä 2014 sai Åbo Svenska Teaterissa ensi-iltansa Paul Simonin laulujen suomennoksista koostuva lauluilta "Olen saari", jonka muina esiintyjinä Koivusalon lisäksi ovat Dick Holmström ja Elina Partanen. Esityksiä jatkettiin keväällä 2015 Linnateatterissa.


title: Mikko Koivusalo

text: Tammikuussa 2013 sai Seinäjoen kaupunginteatterissa ensi-iltansa Mikko Koivusalon pohjalaismukaelma Mozartin oopperasta "Ryöstö seraljista" nimellä "Ryästö lakeurelta". Teoksen ohjasi Vesa Tapio Valo, musiikin sovitti Jorma Panula ja kapellimestarina toimii Tuomas Rousi. Huhtikuussa 2014 Seinäjoen kaupunginteatteri esitti Koivusalon osin suomentaman Bachin Johannes-passion.


title: Mikko Koivusalo

text: Syyskuussa 2015 Seinäjoen kaupunginteatteri tuo ensi-iltaan Koivusalon kirjoittaman ja säveltämän kaupungin pikahistoriikin nimeltä "Hyväs tällis". Sen ohjaa Toni Wahlström.


title: Bill of Rights (Yhdysvallat)

text: Bill of Rights -nimellä tunnettu asiakirja sisältää Yhdysvaltain perustuslain kymmenen ensimmäistä lisäystä, joiden tarkoitus on turvata kansalaisten perusoikeudet. Ne laadittiin myöhemmän Yhdysvaltain presidentin James Madisonin aloitteesta. Ne hyväksyttiin kongressissa 25. syyskuuta 1789 ja ne astuivat voimaan 15. joulukuuta 1791, kun 3/4 osavaltioista ratifioi ne.


title: Bill of Rights (Yhdysvallat)

text: "Congress of the United States begun and held at the City of New-York, on Wednesday the fourth of March, one thousand seven hundred and eighty nine"'


title: Bill of Rights (Yhdysvallat)

text: "THE Conventions of a number of the States, having at the time of their adopting the Constitution, expressed a desire, in order to prevent misconstruction or abuse of its powers, that further declaratory and restrictive clauses should be added: And as extending the ground of public confidence in the Government, will best ensure the beneficent starts of its institution."'


title: Bill of Rights (Yhdysvallat)

text: "RESOLVED by the Senate and House of Representatives of the United States of America, in Congress assembled, two thirds of both Houses concurring, that the following Articles be proposed to the Legislatures of the several States, as amendments to the Constitution of the United States, all, or any of which Articles, when ratified by three fourths of the said Legislatures, to be valid to all intents and purposes, as part of the said Constitution; viz"


title: Bill of Rights (Yhdysvallat)

text: "ARTICLES in addition to, and Amendment of the Constitution of the United States of America, proposed by Congress, and ratified by the Legislatures of the several States, pursuant to the fifth Article of the original Constitution."


title: Bill of Rights (Yhdysvallat)

text: "Yhdysvaltain kongressi, aloitettu ja pidetty New Yorkin kaupungissa keskiviikkona neljäs maaliskuuta tuhatseitsemänsataa kahdeksankymmentäyhdeksän"'


title: Bill of Rights (Yhdysvallat)

text: "OSAVALTIOIDEN lukumääräinen konventti on, samanaikaisesti perustuslain hyväksymisen kanssa, ilmaissut halunsa ehkäistä vallan väärinymmärrykset tai väärinkäytökset, lisännyt seuraavat selventävät ja rajaavat klausuulit: Ja laajentaakseen yleisen luottamuksen perustaa hallitukseen taatakseen instituutioillensa hyödyllisimmän päämäärän."


title: Bill of Rights (Yhdysvallat)

text: "PÄÄTETTY Amerikan Yhdysvaltain kongressina tunnetuissa senaatissa ja edustajainhuoneessa, kahden kolmasosan enemmistöllä molemmissa, seuraavat artiklat ehdotetaan tietyille osavaltioiden lainsäädäntöelimille perustuslain lisäyksinä, kaikki tai jotkut artiklat, astuvat voimaan kaikissa aikeissaan ja päämäärissään kun ne on ratifioitu kolmen neljäsosan enemmistöllä mainituissa lainsäädäntöelimissä;"


title: Bill of Rights (Yhdysvallat)

text: "ARTIKLAT, jotka lisätään Amerikan Yhdysvaltain perustuslakiin, kongressin ehdottamina, ja tiettyjen osavaltioiden lainsäädäntöelinten ratifioimina, seuraavat alkuperäisen perustuslain viidettä artiklaa."


title: Bill of Rights (Yhdysvallat)

text: Bill of Rightsin artiklat ja niiden epäviralliset suomennokset.Bill of Rightsiin piti alun perin kuulua myös kaksi muuta lisäystä, nykyinen perustuslain 27. lisäys sekä Article the First-nimellä tunnettu lisäys. Kumpikin lisäysehdotuksista hyväksyttiin Yhdysvaltain kongressissa yhtä aikaa Bill of Rights-lisäysten kanssa, mutta ne eivät saaneet vaadittua 3/4 osavaltion tukea tullakseen ratifioiduiksi. Kongressiedustajien palkankorotuksia säätelevä perustuslain 27. lisäys kuitenkin saatiin ratifioitua vuonna 1992, kun texasilainen opiskelija järjesti osavaltioiden kongresseille suunnatun kirjekampanjan, jossa vaadittiin ehdotuksen ratifioimista.Tähän lainkohtaan liitetään aseenkannon perusteluna nykyaikana useimmissa yhteiskunnissa erikoinen ajatus. Sen mukaan kansalaisten tulisi olla aseistettuja siksi, että valtiovalta ei kykenisi heitä sortamaan. Muun muassa Thomas Jeffersoniin liitetyissä lainauksissa viitataan tähän edistykselliseen periaatteeseen. Hän sanoi:


title: Bill of Rights (Yhdysvallat)

text: "Vapauden puuta on ajoittain ravittava isänmaallisten ja tyrannien verellä"


title: Bill of Rights (Yhdysvallat)

text: "Jokainen sukupolvi tarvitsee vallankumouksen"


title: Bill of Rights (Yhdysvallat)

text: Jefferson saattoi ennalta nähdä historiallisen syklin valtioiden kehityksessä, jonka viime vaiheissa valtiovalta poikkeuksetta unohtaa tarkoituksensa ja käy sortamaan omaa kansaansa. Tästä seuraa väkivaltainen kapina ja uudistus. Jefferson halusi ehkä katkaista tämän syklin.


title: Bill of Rights (Yhdysvallat)

text: "Kokemus osoittaa että parhaissakin hallitusmuodoissa ne, joille valta suodaan, muuttavat sen ajan kanssa tyranniaksi"


title: Bill of Rights (Yhdysvallat)

text: Sama ajatus on sisällytettynä itsenäisyysjulistukseen:


title: Bill of Rights (Yhdysvallat)

text: "Governments are instituted among Men, deriving their just powers from the consent of the governed, — That whenever any Form of Government becomes destructive of these ends, it is the Right of the People to alter or to abolish it, and to institute new Government, laying its foundation on such principles and organizing its powers in such form, as to them shall seem most likely to effect their Safety and Happiness."


title: Bill of Rights (Yhdysvallat)

text: "Hallituksia perustetaan ihmisten keskuuteen ja niiden valta johtuu suoraan kansan suostumuksesta. Kun mikä tahansa hallitusmuoto muuttuu tämän periaatteen suhteen tuhoisaksi, on kansalla oikeus muuttaa tai hävittää se ja asettaa tilalle uusi hallitus, joka pohjautuu sellaisille periaatteille ja jonka vallan järjestys on sellainen, mitä kansa pitää sopivimpana varmistamaan Turvallisuutensa ja Onnensa".


title: Vaughan Jones

text: Sir Vaughan Frederick Randal Jones, KNZM, FRS, FRSNZ (s. 31. joulukuuta 1952) on uusiseelantilainen matemaatikko, joka on tunnettu työstään von Neumannin algebrojen, solmupolynomien ja konformaalisen kuntateorian tutkimuksista. Hän sai Fieldsin mitalin vuonna 1990 ja tuli kuuluisaksi pukeuduttuaan palkintojen jakotilaisuudessa All Blacks -nimisen rugby-joukkueen pelipaitaan. Jones on Kalifornian yliopiston professori ja on Aucklandin yliopiston kunniaprofessori.


title: Vaughan Jones

text: Jones syntyi Gisbornessa, Uudessa-Seelannissa ja kävi yläasteen ja lukion Aucklandin Grammar Schoolissa. Hän suoritti Aucklandin yliopistossa yliopisto-opinnot, jossa hän valmistui kandidaatiksi vuonna 1972 ja maisteriksi vuonna 1973. Hän meni jatko-opintoihin Sveitsiin Geneven yliopistoon, jossa hän väitteli tohtoriksi vuonna 1979. Väitöskirjansa "Actions of finite groups on the hyperfinite II factor" ohjaaja oli André Haefliger. Vuonna 1980 Jones muutti Yhdysvaltoihin. Hän opetti ensiksi Kalifornian yliopistossa vuosina 1980–1981 ja sitten Pennsylvanian yliopistossa vuosina 1981–1985, jonka jälkeen hänestä tuli Kalifornian yliopiston matematiikan professori.


title: Vaughan Jones

text: Jones tutkii solmupolynomeja ja hänen mukaansa on nimetty Jonesin polynomi. Keksintö syntyi odottamatta, kun Jones tutki von Neumannin algebroja. Keksintö johti monien klassisten solmuteorian ongelmien ratkaisuun ja lisäsi kiinnostusta tutkia pieniulotteisia topologioita.


title: Vaughan Jones

text: Jonesille myönnettiin New Zealand Order of Meritin Distinguished Companionship vuonna 2002.


title: Lappajärven Veikot

text: Lappajärven Veikot eli LaVe on Lappajärvellä toimiva urheilun yleisseura, joka on perustettu vuonna 1911. Seuran toimintaan kuuluvat hiihto-, judo-, kuntourheilu-, lentopallo-, paini-, palloilu-, pesäpallo-, suunnistus- ja yleisurheilujaostot.


title: Lappajärven Veikot

text: Lappajärven Veikkojen Jarmo Övermark saavutti kreikkalais-roomalaisen painin 82 kg:n sarjassa MM-pronssia 1983 ja EM-pronssia 1984. Hän edusti Suomea kolme kertaa olympialaisissa sijoittuen parhaimmillaan viidenneksi Los Angelesissa 1984. Hänen kaksoisveljensä Kari Övermark edusti Suomea Montréalin olympialaisissa 1976 ja sijoittui EM-kilpailuissa 1977 neljänneksi vapaapainin 68 kg:n sarjassa. Myös veljessarjan muut jäsenet, Hannu ja Matti Övermark edustivat Suomea suurkilpailuissa. Pekka Alanen edusti Suomea olympialaisten vapaapainissa 1964 ja 1968; EM-kilpailuissa hän oli 57 kg:n sarjassa viides 1966.. Sarianne Savola saavutti EM-pronssia 48 kg:n sarjassa 2009. LaVe:n painijat ovat saavuttaneet lisäksi kymmeniä aikuisten SM-mitaleja.


title: Lappajärven Veikot

text: Kaudeksi 2013 Lappajärven Veikkojen naisten pesäpallojoukkue sai paikan Suomen toiseksi korkeimmalla sarjatasolla Ykköspesiksessä. Sarjapaikan taustalla oli naispesäpallon voimien yhdistäminen Vimpelin Vedon kanssa. Kauden 2016 päätteeksi joukkue nousi ensimmäistä kertaa Superpesikseen voitettuaan nousukarsinnassa Mynämäen Vesan. Ensimmäisellä Superpesis kaudellaan Veikot sijoittuivat sarjassa viimeiseksi, välttäen kuitenkin putoamisen sarjan laajentumisen takia. Toisella Superpesis kaudellaan joukkue nappasi ensimmäisen kolmen pisteen voiton Superpesiksessä 17. kesäkuuta 2018 voitolla Rauman Ferasta.


title: Lappajärven Veikot

text: Lappajärven Veikkojen Raimo Alanen voitti 110 metrin aitajuoksun Suomen-mestaruuden kolme ja 400 metrin aitajuoksun Suomen-mestaruuden kuusi kertaa vuosina 1974–1980. Erkki Ahvenniemi voitti keihäänheiton Suomen-mestaruuden 1957. Ismo Hämeenniemi voitti 400 metrin aitojen Suomen-mestaruuden 1992 ja edusti Suomea Helsingin EM-kilpailuissa 1994. Jukka Väkeväinen oli neljästoista Münchenin EM-kilpailujen 2002 kymmenottelussa ja voitti samana vuonna Suomen-mestaruuden. Myös Helinä Marjamaa edusti seuraa kaksi vuotta juniori-ikäisenä.Lappajärven Veikot saavutti futsalin miesten SM-pronssia 1997. Lentopallossa LaVe:n naiset pelaavat harrastesarjaa.


title: Tie Pentinkulmalle

text: Tie Pentinkulmalle on Mikko Niskasen ohjaama ja Mauri Panellin käsikirjoittama tv-elokuva, joka esitettiin Tesvisiossa 7. helmikuuta 1965. Kestoltaan 19-minuuttisessa mustavalkoisessa elokuvassa kierretään Väinö Linnan lapsuusmaisemissa Urjalassa etsimässä mahdollisia kuvauspaikkoja Täällä Pohjantähden alla -elokuvaa varten.


title: Tie Pentinkulmalle

text: Tie Pentinkulmalle -elokuvassa ei ole näyttelijöitä, vaan kamera kuvaa lähinnä alueen teitä, luontoa ja rakennuksia. Se keskittyy etupäässä kolmeen teemaan: torppaan, pappilaan ja työväentaloon. Elokuvassa lukijoina toimivat Väinö Linna ja Paavo Eini. Tie Pentinkulmalle on nähtävissä muun muassa Akseli ja Elina -dvd-levyn ekstramateriaaleista.


title: Maattivuono

text: Maattivuono () on Barentsinmeren vuono Petsamon kunnan pohjoisosassa Petsamon piirissä Murmanskin alueen luoteisosassa Venäjällä. Vuono sijaitsee Suomen Neuvostoliitolle vuonna 1940 luovuttaman Kalastajasaarennon alueella ja oli Suomelle kuuluessaan osa Petsamon kuntaa. Maattivuono sijaitsee Kalastajansaarennon eteläisemmän osan Keskisaarennon ja mantereen välissä. Maattivuonon perukan ja Kalastajasaarennon eteläpuolella olevan Muotkavuonon erottaa toisistaan kapea kannas, joka yhdistää Keskisaarennon mantereeseen. Maattivuonon suulla vuonon etelärannalla mantereen puolella on Hirvasniemi ja pohjoisrannalla Keskisaarennon puolella Valasniemi. Vuonon pituus sen suulla sijaitsevien Valas- ja Hirvaniemien kohdalta vuonon perukkaan on noin kahdeksan kilometriä. Suomelle kuuluessaan vuonon pohjoisrannalla sijaitsi Maattivuonon kylä.


title: Siniväriset

text: Siniväriset on 2009 ensi-iltansa saanut suomalainen episodinäytelmä. Sukupolvinäytelmän kolme kirjoittajaa ovat Okko Leo, Kati Kaartinen ja Outi Nyytäjä. Siniväristen osat ovat Leon "Täyspuuvillakuosi", Kaartisen "Mykkäset" ja Nyytäjän "Amatsonit".


title: Siniväriset

text: Q-teatteri esitti Siniväriset ensi kertaa kesällä 2009 Suomenlinnan kesäteatterissa. Ohjaajana toimi Heidi Räsänen ja rooleissa olivat muun muassa Laura Birn, Wanda Dubiel Elena Leeve ja Taisto Oksanen.


title: Muteniaatikot

text: Muteniaatikot on rap-artisti Ezkimon 9. syyskuuta 2009 julkaistu kolmas studioalbumi. Levyn on tuottanut kokonaan Ezkimon pikkuveli Juan Muteniac. Levyn nimi tulee samannimisestä yhtyeestä. Albumilla vierailevat Asa, Mariska, Chris Lee Norjasta ja Black Wall Street Europen toimitusjohtaja Big J Itävallasta. Joniveli vierailee DJ:n ominaisuudessa.


title: Russ Courtnall

text: Russ Courtnall (s. 2. kesäkuuta 1965 Duncan, Brittiläinen Kolumbia, Kanada) on entinen kanadalainen jääkiekkoilija. Hän pelasi 16 kauden aikana seitsemässä seurassa 1029 NHL-ottelua.


title: Russ Courtnall

text: Courtnall pelasi juniorina jääkiekkoa WHL:n Victoria Cougarsissa vuosina 1982–1984. Kaudella 1982–83 hän teki Victoriassa 97 pistettä 60 ottelussa. NHL:n Central Scouting Bureau piti häntä 10. lupaavimpana pelaajana ja The Hockey Newsin mukaan hän oli 17. lupaavin pelaaja. Toronto Maple Leafs varasi Courtnallin kesällä 1983 NHL:n varaustilaisuudessa vuorolla 7. Kaudella 1983–1984 Courtnall pelasi ensin Victoriassa ja sitten Kanadan maajoukkueessa nuorten maailmanmestaruuskilpailuissa. Nuorten kisojen jälkeen hän liittyi Kanadan miesten maajoukkueeseen, joka valmistautui Sarajevon olympialaisiin. Hän oli mukana olympialaisissa ja pelasi 16 muuta maaottelua valmistautumisen aikana. Courtnall ja kolme muuta pelaajaa (Kirk Muller, Dave Gagner ja J. J. Daigneault) olivat ensimmäiset kanadalaiset, jotka pelasivat sekä nuorten MM-kisoissa että olympialaisissa samana vuonna. Olympialaisten jälkeen Courtnall liittyi Toronton miehistöön ja pelasi ensimmäisen NHL-ottelunsa 26. helmikuuta 1984.


title: Russ Courtnall

text: Courtnall pelasi Torontossa vuoteen 1988 asti. Hänen maalimääränsä eivät vastanneet Toronton odotuksia, mutta Courtnallin nopea luistelu loi maalipaikkoja joukkuetovereille. Vaikka Courtnallin tehopisteet kasvoivatkin toisella ja kolmannella kaudella, hän ei koskaan vastannut Toronton valmentaja John Brophyn käsitystä hyvästä jääkiekkoilijasta. Brophy piti isoista kovaotteisista pelaajista, kun Courtnall oli nopea taitopelaaja. Courtnall oli joukkueen paras pistemies kaudella 1986–1987, kun hän teki 73 pistettä, mutta oli selvää, että hänen uransa Torontossa olisi pian ohi. Marraskuussa 1988 Toronto myi Courtnallin Montreal Canadiensiin, josta se sai vaihdossa John Kordicin ja kuudennen kierroksen varausoikeuden.


title: Russ Courtnall

text: Montrealissa Courtnallista tuli pian kannattajien suosikkipelaaja ja häntä verrattiin Yvan Cournoyeriin. Montreal eteni keväällä 1989 aina Stanley Cupin finaaliin asti, mutta hävisi Calgary Flamesille. Tätä lähemmäs Stanley Cupia Courtnall ei koskaan päässyt. Kaudella 1990–1991 hän teki 76 pistettä ja oli Montrealin eniten pisteitä tehnyt pelaaja. Montrealiin siirtymisen jälkeen Courtnall ryhtyi pelaamaan myös oikeana laitahyökkääjänä, kun aiemmin urallaan hän oli pelannut vain keskushyökkääjänä. Kaudella 1990–1991 hän siirtyi pysyvästi oikeaksi laidaksi. Keväällä 1991 Courtnall pelasi maajoukkueessa jääkiekon maailmanmestaruuskilpailuissa kaksi ottelua ja syyskuussa 1991 kahdeksan ottelua Kanada cupissa.


title: Russ Courtnall

text: Lokakuussa 1991 Courtnall solmi Montrealin kanssa nelivuotisen jatkosopimuksen, jonka arvo oli 3,3 miljoonaa dollaria. Courtnall loukkasi olkapäänsä Montrealin harjoitusleirillä ennen kautta 1991. Hän oli vamman vuoksi sivussa puolet kaudesta, ja palasi joukkueen kokoonpanoon vasta 11. tammikuuta 1992. Courtnall loukkaantui uudestaan kuitenkin jo 15. tammikuuta, kun Minnesota North Starsin Jim Johnson huitoi häntä mailalla oikeaan käteen. Courtnall oli sivussa kuukauden ja palasi 15. helmikuuta. Sairausloman aikana Montrealin päävalmentaja Jean Perron ja kommentaattori Mario Tremblay kyseenalaistivat hänen halunsa pelata, kun hänellä oli kipuja. Erityisesti Courtnallia suututti Perronin kommentti, kun tämä epäili, että Courtnall olisi kiinnostuneempi baareista kuin jääkiekon pelaamisesta. Elokuussa 1992 Montreal vaihtoi Courtnallin Minnesota North Starsin Brian Bellowsiin.